मत मारीं हमके – Anjoria\nमत मारीं हमके\nJul 15, 2010 कन्या भ्रूण हत्या, सरोकार\n– प्रभाकर पाण्डेय “गोपालपुरिया”\nओह दिन माई घर का पिछुवाड़े बइठि के मउसी से बार झरवावत रहे. तवले कहिं बाबूजी आ गइने अउर माई से पूछने की का हो अबहिन तइयार ना भइलू का? केतना टाइम लगावतारू? माई कहलसि, “बस हो गइल, रउआँ चलिं हम आवतानी.” खैर हम समझि ना पवनी की कहाँ जाए के बाति हो ता. हम लगनी सोंचे की बिहाने-बिहाने बाबूजी माई के लिया के कहाँ जाए के तइयारी करताने. अरे ई का? तवलेकहिं हमरा बुझाइल की मउसी त सुसुक-सुसुक के रोवतिया. हम तनी उदास हो गइनी. काहें कि हमरा लागल कि मउसी के रोवल कवनो शुभ संकेत त नहिए बा. हम बहुत कोशिश कइनी कि मउसी से ओकरी रोवे के कारन पूछीं. पर आखिर कवनेगाँ?. हमार आवाज के सुनी. अबहिन? हम एही उधेड़बुन में रहनी तवलेकहीं माई मउसी से कहलसि की ते काँहे रोवे लगले? ए पर मउसी सुसुक-सुसुक के कहल सुरु कइलसि, “दीदी, तें पढ़ले-लिखले क बादो एतना गलत काम करे जा तारे! अरे लइकिनी त लछ्मी के रूप होले. अगर संसार में लइकिनी ना रहेंकुलि त संसारे ना चली. अउर ते बारे की बबुनिया के हत्या करवावे जा तारे. ऊ बबुनिया जवन अबहिन ए दुनिया में कदमों नइखे रखले. खैर ओकरा का मालूम बा कि आज के मनई एतना कठजीव बा कि ओकरा आगे कंसवो फेल बा.”\nखैर हमहुँ अभिमन्यु क तरे पेटवे में रहि के माई की साथे होखे वाली बाति बड़ी धेयान से सुनी अउर कंस, रावन, राम, कृष्ण सभका बारे में सुनले रहनीं. मउसी के बाति सुनि के हमरा रोवाई ना हँसी आ गइल. हम मन ही मन सोंचनी की माई अउर बाबूजी बराबर पूजा-पाठ करत रहेला लोग अउर कृष्ण के बड़ाई आ कंस के कोसत रहेला लोग. ई ए लोगन के कवन रूप ह? बड़ाई कर ता लोग कृष्ण के अउर चल ता लोग कंस का राह पर. हे भगवान! तोहार माया अपरम्पार बा. ना ना तोहार ना ए मानव समाज के माया अपरम्पार बा.\nखैर हो सकेला की हम गलत सोंचत होखीं. हो सकेला कि माई अउर बाबूजी एगो समाजिक आदमी ह लोग. समाज, देश का बारे में बहुत सोंचेला लोग ए कारण से जनसंख्या वृद्धि से परेशान हो के इ कदम उठावे जात होखे लोग. आजु आपन देश जनसंख्या का हिसाब से चीन क बाद दूसरा नंबर पर बा. तवले हमरा इयाद आइल कि आजु से लगभग एक महीना पहिले एकदिन बाबूजी माई से कहत रहने की लइका रही तब त ठीक बा पर लइकिनी रही त कुछ सोंचे के परी. त का बाबूजी अउर माई के बबुनी ना बाबू चाहीं? हमार बाबूजी त इंटर कालेज में मास्टर हउअन पर इनकर ई सोंच? इनकरा ई काहें ना बुझाता कि अगर एहींगा लइकिनी कुलि के हत्या होत रहल त एकदिन समाज के संतुलन बिगड़ि जाई अउर एगो एइसन समय आई की धरती पर से मानव जाति के अस्तित्वे मिट जाई. अरे भाई जब माइए ना रही त लइका कहाँ से आई.\nआजु लोग हाथ-पैर धो के हमनीजान का पीछे परल बा. बार-बार चेकअप करावल जाता कि लइकिनी ह की लइका अउर ई पता चलते की लइकिनी ह, माई-बाप नर-पिचाश हो जाता अउर हमनीजान के हत्या कइला का बादे चैन के साँस लेता. माई-बाप के ई कृत्य देखि के भगवानो रोवत होइहें कि हम आदमी बना के केतना बड़हन पाप कइले बानी.\nए में विग्यानो के दोस देहल ठीक नइखे. अरे भाई पहिले लोग हमनीजान के पैदा भइले क बाद मारत रहल ह अउर अब विग्यान की किरिपा से पेटवे में पहिलहीं हमनीजान के पहिचान के मारि दे ता. एकदिन हमरा इयाद बा की बाबूजी माई के लिंगानुपात का बारे में बतावत रहने. बाबूजी कहत रहने कि एक हजार आदमी पर केतना मेहरारू बानीकुलि एही के लिंगानुपात कहल जाला. 1901 में अपनी देश भारत में 1000 आदमियन पर मेहरारू कुलि के संख्या 972 रहे जवन 2001 में एतना घटल की 933 हो गइल. अब एही से अंदाजा लगावल जा सकेला कि हमनी के हत्या के रफ्तार का बा! आदमी कहे खातिर जेतने सभ्य (अपनी भाषा में) होत जा ता ओतने नर-पिचाश. आज आदमी विवेक से काम लेहल बंद क देले बा. अरे भाई ओकरी लगे देश, समाज अउर प्रकृति का बारे में सोंचे के समय कहाँ बा? आज त ऊ भावहीन हो गइल बा. पत्थरदिल हो गइल बा आजु के आदमी.\nआजु एही के देन बा की कुछ लोग हमनीजान के खरीद-फरोख्त कर ता. केतने जाने लइका कुआँरे रहि जा ता लोग. आजु चारु ओर महिलन के समान अधिकार देबे के चरचा जोर पर बा पर होता कुछ ना. काँहे कि जबले आदमिन के सोंच ना बदली, जबले माई-बाप अपनी संकीर्ण मानसिकता से ऊपर ना उठी तवलेक ए तरह के जघन्य पाप समाज में होत रही अउर एकर दुष्परिणाम त समाज के भोगहीं के परी. आज अगर यूनीसेफ के सुनल जाव त अपनी देश भारत में रोजो सात हजार कन्यन के बलि चढ़ा देहल जा ता. बाप रे एतना भारी पाप!\nआज हर गली-गली में नकली डाक्टरन के भरमार हो गइल बा. ऊ कुल्हि कुछ नइखन करत त खालि एगो अल्ट्रासाउंड के मशीन खरीद के बइठि जा ताने कुलि अउर खूब लुटहाई करताने. हाँ एगो बाति जरुरे बा, भ्रूणहत्या करेवाला दुकानन का बाहर साफ लिखि के लगा देहल जाता की भ्रूण हत्या का उद्देश्य से लिंग जाँच कानूनी अपराध बा, वाह भाई वाह! एही के कहल जाला सामने वाला के बता के डाका डालल. हमरी खेयाल से भारत का अधिकत्तर अस्पतालन में कवनो बहुत जरूरी उपकरण, मशीन आदि होखो चाहें ना पर अल्ट्रासाउंड के सुबिधा जरूर बा. अउर ए मशीनन के भारत में बेंचि के कईगो बिदेशी कंपनियाँ लाल हो गइल बानी कुलि.\nहाय रे कथित पढ़ल-लिखल भारतीय समाज. लइका भइले पर मिठाई बँटाता अउर लइकिनी भइले पर रोवाई छुटि जाता. अगर माई लइका दी त कपारे पर बइठावल जाई अउर कहीं हम आ गइनी त माई के लतिआवल जाई. हँसी कि रोईं हमरा खुदे नइखे बुझात. हमरा त बुझाता की अब खाली उहे लइकिनी जनम ले पाई जवन कवनो वेश्या माई क गोद से पैदा होई अउर ना त नाजायज.\nए माई, ए बाबूजी, ए काका, ए भइया! हमके मति मारS जा हो. हमहुँ के जिए द जा. हमहीं से मानव समाज के अस्तित्व बा, जइहा हमार समूल नाश हो जाई ओहि दिने मानव समाजो ए धरती से मिट जाई. समधी-समधिन, सार-बहनोई, जीजा-साली, बेटा-पतोहु, दुलहा-दुलहिन जइसन शब्द खाली शब्दकोसे में रहि जइहेंसन अउर पढ़ावत समय मास्ससाहब कइहें की कुछ समय पहिले ए लोगन के अस्तित्व रहे पर आज ई लुप्त हो गइल बाटे लोग. रउआँ काहें नइखीं सोंचत की सीता, सावित्री, अपाला, घोषा, लक्ष्मीबाई, कल्पना चावला, सायना नेहवाल इ सब लइकिनिए ह अउर हो सकेला की रउरी गरभ में पल रहल कवनो लइकिनी ए ही में से एगो होखे.\nरचनाकार के निहोरा-\nभारत जहाँ औरत के देवी के संज्ञा देहल जाला, नवरात्रि में कुमारी कन्यावन के माँ दुर्गा के रूप मानि के आदर सहित खिआवल-पिआवल जाला. उहे भारत जहाँ एगो अकेले लक्ष्मीबाई अंगरेजन के दाँत खट्टा क देहलसि, उहे भारत जहाँ के पीटी उषा, सायना नेहवाल के कीर्ति के लोहा दुनिया मानल. आजु हमनी जान के का हो गइल बा. एगो महान धार्मिक देश जवना का धर्म-ग्रंथन में नारी के महत्ता हर तरह से प्रतिपादित बा ओही देश में नारी के साथ एइसन व्यवहार? आखिर काँहे. ग्रंथन में पिता-ऋण से पहिले माता-ऋण के बात बतावल जाला. हम त इहे कहबि की लइकिनीओ कुल्हि के उचित शिक्षा दीं, संस्कार दीं. कहल गइल बा की ‘यत्र नार्यस्तु पूज्यन्ते रमन्ति तत्र देवता’. त ए बात के समझीं अउर कन्या के सनमान दीं. शिवाजी के शिवाजी बनवले में माई जीजाबाईए के हाथ रहल. डा. राधाकृष्णनन जी कहले रहने कि अगर मातालोग अच्छा रही त देश अपना आपे अच्छा हो जाई. महिला वर्ग का प्रति समाज में जागरूकता लाईं अउर का सही बा का गलत ए बात के समझाईं.\nप्रभाकर गोपलापुरिया के पहिले प्रकाशित रचना\nहिंदी अधिकारी, सी-डैक पुणे\nपुणे विश्वविद्यालय परिसर, गणेशखिंड,\nपुणे- 411007, भारत\nसुंदर सुभूमि भैया भारत के देसवा से…\nआजु दिल्ली में लागी भोजपुरियन के जमावड़ा\n7 thought on “मत मारीं हमके”\nगनेश जी "बागी" says:\nओम भईया, हमरा का जानी काहे तीत चीजन से बड़ा प्रेम बा,राउर टोकल तनी तीत जरुर बा पर गरहन करे लायक बा आ हमरा बड़ी नु नीक लागल,हमर गुरुदेव आदरणीय योगराज प्रभाकर जी के एगो बात याद आवत बा , उहा के कहनी की बागी जी positive comments के हमेशा रेगुलर way मे लेवे के चाही पर Negative comments हमेशा सिरियस रूप से लेवे के चाही, हम राउर लिखल बात के ध्यान मे रखि के दसन बार आपन कविता के दोहरवनी हा, शुरू शुरू में त ना बुझाइल ह पर सच मानी दसवा बार पढ़त पढ़त राउर लिखला के आशय नीमन से बुझा गइल ह, यकिन करी भईया हम कविता लिखत समय भी भोजपुरिये में सोचले रहनी, पर कुछ सोच मे गलती हो गइल लागत बा, बहुत बहुत धन्यवाद, राउर मार्गदर्शन खातिर हिया से आभारी बानी, आगे से हम ध्यान देब,\nप्रभाकर भईया बहुत ही मार्मिक लेख लिखले बानी रौवा, हमनी के बच्चन के जब छिक आ जाला त परेशान हो जाइलाजा पर हमके ना बुझाला कैसे लोग आपने खून के खून, अपने हाथ से कर देला, वाह रे ज़माना, फाट जा धरती अइसन कूल मुदैयन के भीतरिया ल , देश के पाप आ अइसन पापी बाप दुनो एक झटका मे ख़तम हो जाव,\nहम एही विषय पर कुछ दिन पहिले एगो भोजपुरी कविता लिखले रहनी जेके हम ईहा लिखल चाहब ……………\nशीर्षक :-माई तनिक बतावS मोहे…\nआज रात के बात,\nपुरी तरह से बावे याद,\nएक छोटी,नन्ही सी, प्यारी गुड़िया,\nकरत रहल बहुत ही कातर गुहार,\nमाई तनिक बतावS मोहे,\nका हो गईल हमसे कसूर,\nदुनिया मे आवे से पहिले,\nकईल चाहेलू तू अपना से दूर,\nतोहरे खून से सिचिंत बानी,\nतोहरे हई हम त अंश,\nअपने हाथ से अपना के मिटा के,\nकईसे सहबू इ पाप के दंश,\nअपने से ही बनावल गुड़िया,\nकईसे देबू अपने से तूर,\nलईकी अउर लईका मे अब,\nकहवा कवनो बा अन्तर,\nलईकी लईका दूनो से मिलके,\nचलत प्रगति के पहिया निरन्तर,\nधरती के बात अब छोड़S,\nचाँन्द पर बेटी करत चढाई,\nइन्दिरा,प्रतिभा,मीरा,किरण के देखS,\nदुनिया मे भारत के मान बढाई ,\nमाई हो तूहू कोई के बिटिया बाडू,\nकईसे हो गईलू मजबूर,\nतोहरो माई गर इहे सोचती,\nकईसे देख पईतू दुनिया के नूर,\nबाबूजी के समझाSवs माई,\nना बेटी रहित त बेटा कहा से आईत,\nमाई हमार वादा बा सबसे,\nजनमे त द धरती पर हमके,\nनाम करब देश अउर कुल के,\nसबकर कन्धा ऊँच होई गरब से,\nझटका से खूलल आँख हमार,\nसपना मे हकीकत से भईल साक्षात्कार,\nबिटिया तू त जान हऊ,\nवादा बा ई तोहसे हमार,\nहर हाल मे तोहके जनम देइब,\nचाहे मरे के पड़े हमके बार हजार ,\nचाहे मरे के पड़े हमके बार हजार,\nचाहे मरे के पड़े हमके बार हजार ||\nगनेश जी “बागी”\nभोजपुरी में कुछ लिखत घरी हिन्दी में सोचे के आदत छूट जाव त रचना में जान आ जाव. रउरे ना, अधिकतर लोग हिन्दी में सोचे ला आ ओकरे के तूड़ के भोजपुरिया देबेला. भोजपुरी लेखन के ई सबले बड़ कमजोरी बा. बात त हम रउरा कविता पर कर रहल बानी बाकिर दिमाग में बहुते लोग नाचत बा. नवही पीढ़ी में ई समस्या अउरी बढ़ल जात बा काहे कि हमनी का भोजपुरी के ठेठ शब्दन से अपरिचित होखल जात बानी.\nआशा बा कि रउरा लोग हमरा बाति पर ध्यान देब. एक बेर रउरे अपना कविता के फेर से देख लीं त हमार बाति साफ हो जाई. बहुते लाइन सीधे हिन्दी जइसन लागत बा. भोजपुरी हिन्दी के बेटी ना हिय, हद से हद एकरा के हिन्दी के बहिन कहल जा सकेला.\nravi kumar giri (guru jee) says:\nदिवाकर मणि says:\nएगो अजन्मी बेटी के दरद के अपने जवना तरह प्रस्तुत कईले बानीं, ओकरा बाद कहे खातिर कुछु नईखे बांचत। हिन्दयुग्म पर प्रकाशित अरूण मित्तल जी के लिखल ई कविता एह प्रसंग में ध्यातव्य बा-\nकोई शिकायत नहीं है तुमसे मुझे\nकि तुमने मुझे गर्भ में ही मार दिया\nतुम तो मजबूर थी ना\nकितनी कोशिश की तुमने\nलेकिन मुझे बचा नहीं पाई\nपर मुझे कोई शिकायत नहीं है तुमसे\nतुम तो यूं ही उदास हो\nकोई पाप नहीं किया है तुमने\nअरे मुझे जन्म ही तो नहीं लेने दिया न\nमैं करती भी क्या जन्म लेकर\nन तो थाली ही बजती मेरे जन्म पर\nऔर ना ही बांटी जाती मिठाइयाँ\nतुम रो क्यों रही हो\nमैं तो समर्थन ही कर रही हूँ\nतुम्हारे उस निर्णय का\nजब तुमने दुःख के असीम पारावार से निकलकर\nपापा को न केवल सांत्वना दी थी\nबल्कि वादा भी किया था मुझे गर्भ मे ही ख़त्म कर देने का\nतुम्हारा क्या कसूर है\nतुम नहीं विरोध नहीं कर सकती थी\nदादी के आकांक्षा और पापा की आदेशनुमा अनुरोध का\nऔर ……और …..हाँ\nतुम सहन नहीं कर सकती थी …..\nपड़ोस की औरतों के ताने\nतुमने मुझे जन्म लेने से रोककर\nअपनी हर भावी पीड़ा और आंसुओं की संभावना को\nऔर हाँ माँ मुझे जन्म न देने के जो दावे किए गए थे\nवो सब भी तो ठीक ही थे\nठीक ही तो कहा था पापा ने\nप्रेमचंद के गोदान का वो अंश\n“चारा खली पर पहला हक बैलों का है\nबचे सो गायों का”\nक्या तुम चाहोगी की तुम्हारी बेटी को निम्नता का अहसास हो\nवो हमारे बेटे की अपेक्षा दबकर जीवन जिए\nउसकी हर इच्छा हमारे लिए गौण हो\nतो फिर उसे जन्म मत दो\nतुम तो सबसे ही आगे निकल गई\nरूह कांप उठती है\nजब याद करती हूँ तुम्हारे वो घटिया मानसिक मंथन से निकले हुए दावे\nइसी तरह समझाया था ना तुम्हें ख़ुद को\n“बेटी तो जन्म से कष्ट है\nहर असहनीय सहन करना पड़ता है\nएक बेटी के लिए\nवो पराया धन हैं फिर भी\nउसे पढ़ना लिखना पड़ेगा\nवो सब उसके लिए किस काम का\nवो बड़ी होगी तो समाज की गन्दी निगाहें उसे जीने नहीं देंगी\nऔर शादी, दहेज़ की कल्पना से ही कोई भी कांप उठता है\nऔर कहीं किसी से प्यार कर बैठेगी तो…………\nजीना, मरने से भी दूभर हो जायेगा\nन जाने क्या हो वक्त बहुत ख़राब है\nलड़की अगर हाथ से निकल जाए तो कहीं भी जा सकती है …………….\nवहां भी ……………………\nनहीं नहीं …………… इससे तो अच्छा है मैं उसे जन्म ही ना दूँ ”\nकम से कम एक बार इतना तो सोचा होता\nक्या बेटी को पढ़ाने से माँ-बाप कंगाल हो जाते हैं\nक्या इस समाज में कोई नहीं मिलता बिना दहेज़ तुम्हारी बेटी का\nहाथ थामने वाला\nक्या तुम्हे बिल्कुल भी यकीन नहीं था अपनी परवरिश पर\nज़रा बताओ मुझे\nक्या सभी लड़कियां बन जाती हैं वेश्याएं …………………..\nसच तो ये है माँ कि तुमने खून किया है मेरा\nख़ुद को बचाने के लिए बलि चढ़ा दिया तुमने मुझे\nसूख गई तुम्हारी ममता और ख़त्म हो गया तुम्हारा वात्सल्य\nचंद घटिया और खोखले दावों के सामने\nअरे किसने दिया तुम्हें\nमाँ कहलाने का हक\nइससे तो अच्छा होता की तुम मुझे जन्म देती\nऔर गला घोंटकर मार देती\nकम से कम इसी बहाने ये अभागिन\nस्पर्श तो पा जाती तुम्हारे हाथों का………………\nपर तुमने तो मुझे एक अवसर भी नहीं दिया\nसुना है माँ … अस्पताल के पीछे जहाँ दफनाया गया था मुझे\nवहां उग आया है एक नन्हा सा पौधा\nकभी फुरसत मिले तो कड़कती बेरहम धूप में\nमुझे अपने आँचल की छाँव देने आ जाना ………\nबस माँ यही कहना था तुमसे …………\nऔर हाँ अब अपने आँसू पोंछ दो ……..\nभैया के स्कूल से आने को समय हो गया…….\nपता ना हम सही बानी की गलत पर हमरा बुझाता की भोजपुरिया समाज में कन्या भ्रूँनहत्या त आज एगो आम बात हो गइल बा। हम ए बेरी गाँवें गइल रहनी त देखनी की अस्पतालन पर भ्रून जाँच खातिर तो लोग के जूमूह टूटता। लोग निर्लज्ज हो के सीना तान के कहता के भ्रून जाँच करावे आइल बानी। इ कवन सभ्य समाज ह…हमनीजान त पसु समाज से भी बत्तर हो गइल बानीजाँ।\nआज सरकार कानून त बना देतिया पर ओकर पालन होखता की ना , ए देखे वाला केहू नइखे। सिक्षा के अस्तर जेतने बड़ता ओतने हमनीजाँ हैवान होत चलि जातानि जाँ, हिरदयहीन होत चलि जातानीजाँ।\nहमार त बार-बार खालि भोजपुरिए समाज से ना सबलोग से निहोरा बा की भ्रूनहत्या जइसन महापाप से बचीं, एकर निंदा ग्रंथन में भी कइल बा। पैर से एगो चिउँटी कुचलि जाले त दुख होला अउर रउआँ बानी की जान बुढि के एगो निर्दोस बबुनी के हत्या क देतानी। इ महापाप ह अउर अगर इ रूकल ना त एकदिन मानव समाज के सत्यानास होखले से केहू ना बँचा पाई।\nसादर धन्यवाद। हमार आप सबसे निहोरा बा की लइकिनिन कुल के भी पढ़ा-लिखा के सभ्य,सुसंकृत बनाई।\nभोजपुरिया समाज में जेतना लइकिनी अपनी घर-परिवार, माई-बाप के सेवा करेनीसन ओतना लइका त कबो ना….श्रवनकुमार एगो पैदा होने पर महिला श्रवनकुमार लाखों।\nहम भोजपुरिया माई-बहिनी से भी हाथ जोड़ि के निहोरा करबि की रउआँ भी ए महापाप के भागीं न बनी रउआँ खुदे सोंची की अगर राउर माई-बाप भी इहे सोंचि लेले रहित त का रउआँ अस्तित्व में आइल रहतीं???? सोंची अउर खूब सोंची पर साकारात्मक। जय भोजपुरिया समाज।।


भोजपुरी समाचार – पृष्ठ6– Anjoria\nTag: भोजपुरी समाचार\nजून 30, 2010 OmPrakash Singh\nचन्द्रशेखर का वारिसन से बकाया वसूलल जाई प्रधानमंत्री रहे का दौरान चन्द्रशेखर वायुसेना के विमान के गैर सरकारी इस्तेमाल कइले रहले बाकिर ओकर भुगतान ना कइले. कुल् ५ करोड़ ९१…\nजून 29, 2010 OmPrakash Singh\nमहँगाई का खिलाफ विपक्षी बन्द भारत के राजनीतिक दल कवनो मुद्दा पर एकमत ना हो सकस चाहे ऊ मुद्दा भलही आम जनता के दुख दर्द से जुड़ल होखे. महँगाई के…


फूहड़पन से फिलिम हिट ना होखे, कहलन सोहेल आज़ाद – Anjoria\nजल्दिए रिलीज होखे जात आपन फिलिम ’दिल तोरे नाम’ से उछाह में आइल भोजपुरी अभिनेता सोहेल आज़ाद के कहना बा कि जवन सपना ले के ऊ रॉंची से मुंबई अइलें ओकरा के पूरावल उनुका ला बहुते चुनौती वाला काम बा. एहिजा आके अनेके कठिनाईयन के सामना कर चुकल सोहेल के कहना बा कि सफल होखे ला स्ट्रगल ना बलुक बढ़िया साफ-सुथरी कहानी वाली फिलिम मिले के चाहीं जवना के सगरी परिवार संगे बइठ के देखल जा सके ना कि वइसन जवना के बस पान वाला आ रिक्शा वाला देखसु. कहेलन कि दुअर्थी डायलाग आ फूहड़पन देखावत फिलिमन से सिनेमा भोजपुरी के स्तर गिरल जात बा. एकरा के बदले ला सोच बदले के पड़ी आ नंगापन हटावे के पड़ी. आजु नया कलाकार वाली फिलिमन के वितरक अइसन नजर से देखेलें कि लागेला कि ऊ फिलिम फोकटे में बन गइल होखे. हिन्दी सिनेमा के कलाकारन के भोजपुरी फिलिमन के ऑफर दिआला त तपाक से सुने के मिलेला कि ना बाबा, मेरा आगे का करियर है. हिंदीओ सिनेमा में आयटम सॉंग देखावल जाला बाकिर ओकर तरीका कुछ अलग होला. जरूरत बा कि भोजपुरीओ में एह बात के धेयान राखल जाव.\nसोहेल जल्दिए एगो अउर भोजपुरी फिलिम के शूटिंग में लागे वाला बाड़न.


जीव जंतु के काटने पर बचाव के घरेलु नुस्खे ! Archives - HealthGuruForYou\nCategory: जीव जंतु के काटने पर बचाव के घरेलु नुस्खे !\nby Harshit Gupta | Aug 24, 2018 | जीव जंतु के काटने पर बचाव के घरेलु नुस्खे ! |0|\n203 Views सर दर्द के घरेलू उपचार ★★★ आज की इस भाग-दौड़ भरी जिंदगी में सिर दर्द एक सामान्य बात है।...\n200 Views चिलचिलाती धूप में अक्सर बहुत से लोगों को नाक से खून बहने की शिकायत होती है, इसे नकसीर भी...\nby Harshit Gupta | May 1, 2018 | जीव जंतु के काटने पर बचाव के घरेलु नुस्खे ! | 1 |\n250 Views नमस्कार दोस्तों ! आप सभी का हार्दिक स्वागत है प्रतिदिन कि इस भाग दौड़ की जिंदगी में हर...


भोजपुरी पंचायत पत्रिका के बहाने भोजपुरी प्रकाशन पर चिन्तन – Anjoria\nSep 29, 2012 भोजपुरी पंचायत\nभोजपुरी स्वाभिमान के प्रतीक मासिक पत्रिका “भोजपुरी पंचायत” के अक्टूबर अंक के अगर राज ठाकरे पर केन्द्रित कहल जाव त बेजाँय ना कहाई. महाराष्ट्र केहु के बपौती ना ह, माफ करब असल मथैला ह “किसी की बपौती नहीं मुबंई” आ लेख हिन्दीए में बा, लेख आ अउरिओ ढेरहन सामग्री महाराष्ट्रे विवाद पर केन्द्रित बा.\nएह पत्रिका के हर अंक हमरा के सोचे पर मजबूर कर देला कि का आगे चल के भोजपुरी के नियति इहे होखे वाला बा कि भोजपुरी के बात भोजपुरी छोड़ के हिन्दीए में कइल जाई? एह मुद्दा पर कवनो विरोध करे के जरूरत ना होखे के चाहीं काहे कि पत्रिका घोषित रूप से हिन्दी के पत्रिका हिय. अन्तर अतने बा कि एकरा प्रकाशन संपादन में भोजपुरी के खासमखास लोग शामिल बा. अब चाहे ऊ भोजपुरिया गुरू मनोज श्रीवास्तव होखी, मनोज भावुक होखीं, प्रभाकर पान्डेय, डा॰ रमाशंकर श्रीवास्तव भा खुद कुलदीप श्रीवास्तव होखसु. सभे लोग भोजपुरी ला समर्पित आ भोजपुरी में काम करे में आपन पहचान बना चुकल बा. एहमें से केहु के भोजपुरी प्रेम पर सवाल ना उठावल जा सके काहे कि ई लोग कवनो दिने भोजपुरी में काम करे वाला लोगन में अगुआ मानल जा सकेला. सवाल उठत बा कि अइसन कवन कारण बा कि भोजपुरी के कवनो पत्रिका एह तरह नियमित ना हो सकल, कुछ दिन ले निकलल फेर ओकरा के जम्हुआ छू दिहलसि?\nएक बात त साफ लउकत बा कि पत्रिका का पीछे बड़हन हाथ बा जे चलते धन के कमी कतहीं नइखे झलकत. पत्रिका सुन्दर ढंग से साफ सुथर तरीका से समय पर प्रकाशित हो रहल बिया. बाकिर का खालिस भोजपुरी में अइसन कवनो पत्रिका प्रकाशन करे वाला हाथ ना मिल सके? जइसे कि भोजपुरिया गुरु मनोज श्रीवास्तव के पत्रिका भोजपुरी संसार आ बलिया से प्रकाशित होखे वाली पत्रिका पाती के अगर अइसन संरक्षक मिल जासु त सोना में सोहागा वाला बात होखी. पाती त देर सबेर त्रैमासिक रूप से छपत रहत बा, भोजपुरी संसार पत्रिका का बारे में ढेर दिन से कवनो जानकारी नइखे मिल पावत.\nएक बात जवन हम महसूस कइले बानी तवन ई बा कि पत्रिका के प्रकाशक संपादक आ पत्रिका के संरक्षक का बीच जबले बढ़िया समन्वय ना बनी तबले कवनो पत्रिका ढेर दिन ले ना निकालल जा सकी. संरक्षक के आपन हित होला आ संपादक के आपन विचार. एह हित आ विचार का बीच के राह निकालल जरूरी बा.\nतबले रउरा “भोजपुरी पंचायत के अक्टूबर अंक” के आनन्द लीं.\n5 thought on “भोजपुरी पंचायत पत्रिका के बहाने भोजपुरी प्रकाशन पर चिन्तन”\nसंपादकजी, संभव होखे त अँजोरिया पर इ जानकारी दीं (भोजपुरी में निकलेवाली पत्रिकन की बारे में) की भोजपुरी संसार, भोजपुरी जिनगी, पाती, द संडे इंडियन भोजपुरी अउर भी अगर कवनो पतरिका बानी सन…ओ कुल की बारे में …ओ पत्रिकन के संरक्षक, संपादक से बात करीं की भोजपुरी की पत्रिका निकलले में ओ सब की सामने मूल समस्या का बा…पाठक के समस्या बा कि आर्थिक की कुछ अउर।। ओ लोगन के विचार इहाँ अइले की बाद सायद कुछ लोग ए बारे में सोंचले पर मजबूर होई….काँहे की हमरा लागता की कुछ भोजपुरी पत्रिकन के जवन मंडल बा (संपादक मंडल आदि) ओमें जुड़ल लोग नाम खातिर त ओमे बा पर उ कवनो विशेष सहयोग नइखे लोग करत…..हमरी खेयाल से पत्रिका निकलले में ओइसन आदमी के मंडल में राखे के चाहीं जे तन्मयता से लागल रहो…ओकर आपन काम समझो..पत्रिका अच्छा होई त पाठकन के प्रतिसाद जरूर मिली..खाली संपादक मंडल में देखावे खातिर कथित (हम फेन से अझुरातानी कुछ लोगन से..हा हा हा हा) मानल-जानल भोजपुरियन के नाव डाल देहले से पतरिका थोड़े चली…मेहनती लोगन के जोड़ी…जे सही माने में राउर सहायता क सके।..जय भोजपुरी।।।\nराउर निर्देश सिर माथे. कोशिश करब कि जल्दी से जल्दी एह तरह के जानकारी जुटा पाईं. बाकिर एहमें कुछ समय लाग सकेला. अउरियो पाठक लोग से एह दिसाईं सहयोग के आशा रही.\nरउरी दिल के पीरा हम समझ सकेनी। जे केहू भी, जहाँ भी होई अगर भोजपुरी ओकर माई बिया त ओकरी दिल में इ बात जरूर आई की आखिर काहें भोजपुरी में कवनो पत्रिका आदि के नियमित परकासन नइखे हो पावत। इहां रउरी बतावल हर एक बात से हम सहमत बानी अउर राउर लेख पढ़ले की बाद हमार घाव भेन से हरिहरा गइल बा। भोजपुरी के दिसा त ठीक लउकता पर दसा ठीक नइके लागत…काहें की भोजपुरी के आवाज बुलंद करेवाला में बहुत सारा धनिक-मानिक लोग बा..पर हमरी समझ में अबहिन ले इ नइखे आवत की हाँ ना इ लोग भोजपुरी में कवनो पत्रिका निकलले की पक्ष में बा लोग चाहें भोजपुरी में निकले वाली पत्रिकन के ही आर्थिक मदद क के ओके नियमित बनवले के परयास करता लोग।। हम बहुत पहिलहीं से कहि रहल बानी की भोजपुरी के अउर समृद्ध बनवले के ताक बा…ए में अधिकाधिक पतरीका, पेपर, किताब, आदि निकलले के ताक बा…जेतना लोग एकरी मान्यता के ले के परेसान बा ओकरी आधा अगर एकर दसा सुधरले में रहित त ए कल्यान निश्चित हो जाइत…खैर ..देखीं कुछ समाधान त निकलबे करी…खैर..भोजपुरी में पत्रिका निकाले वाला एक आदमी के हम अपनी औकात की अनुसार5सौ रूपया महीना दे सकेनीं काहें की हम पइसा की मामला में हम अपनी औकातेभर क पाइबि…दूसरी बात भोजपुरी पंचायत के हिंदी में निकलले की पीछे इ मंसा बा की भोजपुरी के बात-विचार, ओसे जुड़ल समस्या, संस्कृति आदि अभोजपुरी लोगन के भी पता चलो…अब भोजपुरी में लिखल 2-3गो लेख देबे के पहल भी पत्रिका कइले बिया…..खैर पर कहीं न कहीं इहो बात बटले बा कि भोजपुरी की पत्रिकन के आर्थिक मदद भी मिलल मुस्किल बा…ए हु वजह से भोजपुरी के बात हिंदी में कहल जाता। ……भोजपुरी पंचायत हिंदी में निकलतिया…इ अच्छा बा..पर भोजपुरी में भी कवनो समसामयिक, साहित्यिक, चिंतक पतरिका निकले के चाहीं…अउर ए में भोजपुरी से जुड़ल संस्थानन के आगे आवें के चाहीं…जय भोजपुरी।।\nभोजपुरी ला समर्पित एगो सक्षम संस्थान बनावे के सपना ढेर दिन से मन में पोसले बानीं. बस रउरा जइसन दस बीस जने अउर मिल जाँय त एगो सार्थक प्रयास के सुरुआत हो सकेला. बस तनी धीरज धइले राखे आ एह सपना के जिअवले राखे के जरूरत बा.\ngood review of the magazine!!


ममता राउत के अनके अवार्ड मिलल | CinemaBhojpuri.in\nJune 10, 2012 - कलाकार, गीत संगीत, टीवी शो\n- Tagged: ममता राउत\t- no comments\tसुर संग्राम उप विजेता आ बहुचर्चित पार्श्वगायिका ममता राउत नित नया कामयाबी क राह तय करत जात बाड़ी. पिछला 22 मार्च 2012 के मुंबई के शंमुखानंद हाल में आयोजित ‘बिहार दिवस’ कार्यक्रम में अभिनेता शत्रुघ्न सिन्हा के हाथे ममता के “बिहार सम्मान” से सम्मानित कइल गइल. फेर 26 मार्च 2012 के दिल्ली में भइल ‘छठवां विश्व भोजपुरी सम्मेलन’ में “पूर्वांचल संगीत सम्मान” के अवार्ड दिहल गइल.\nमिलत जुलतले दही… (3)सुरों का महासंग्राम के विजेता बनलें अरूणदेव यादव (3)मनोज तिवारी क नया संगीतमय शो ‘भारत की शान’ (3)टी.वी. शो आ पार्श्व गायन में व्यस्त ममता राउत (3)चुप रह गइनी त राउरो गलती होई (3)To the official site of Related Posts via Taxonomies.\tLeaveaReply Cancel reply


सरगो से नीमन बाटे सइँया के गाँव रे – भोजपुरी पंचायत\nडाॅ. रामरक्षा मिश्र विमल\nबसंत का आइल, गाँव के इयादि एक-एक क के ऊठत-बइठत आ सूतत खा तंग करे लागलि। होलरि, खातिर रहरेठा, झीली निकाले खातिर\nसरसो के अबटन आ मधि रतिए होलरि-होलरि के आवाज चारों ओरि से। ओही में हमनियो का आवाज में आवाज मिलावत, कान्ही पर होलरि ध के तरना के चलीं जा लरिकाईं में।\nएही गाँव-प्रेम में फेसबुक पर अपना गाँव का नाँव से एगो ग्रुपो बना दिहलीं। हम जानत रहीं कि काम भर लोग एहमें नइखन, तबो ई सोचिके कि लोग आजु ना काल्हु अइबे करिहें, संतोष कइ लिहलीं। कई साल पहिले आपन एगो एकाउंट डिएक्टिभेट क देले रहीं आ एकरा बाद जब फेरू से आइल चहलीं त पासवर्ड भुला गइलीं, मोबाइलो नंबर बदलि गइल रहे, माने लफड़ा प लफड़ा। नया एकाउंट का साथे जब एह फील्ड में फेरू से प्रवेश कइलीं त पवलीं कि बड़ा खेला बा एहिजा। कबो-कबो त अइसन लागेला कि उहाँका मुस्कराके रउँआ के पानी भेंट करबि बाकिर कतनो पियास लगला प रउँआ पीयबि ना, काहेंकि जानतानी कि जहाँ पियलीं कि पेट गड़बड़ाइल। माने कर्ट्सी के कर्ट्सी आ बाद बाकी रउँओ बूझतानी आ हमहूँ। जय हो बाबा फेसबुक !\nअब फेरू से हमरा अपना गाँव के पीपर याद आ रहल बा, जहाँ हमनीके गरमी के ढेर टाइम कटे, गोदा के कहानी सुनीं जा आ कबो-कबो टेस्टो करीं जा। अब ऊ पीपर ओतना झङाठ नइखे रहि गइल, कऽइ बेर छँटाइल बाकिर आजुओ ऊ हमरा कल्पना में ओइसहीं मदमस्त बा- “ गरमी में तर राखे पिपरा के छाँव रे !” ह्मरा एह प्रिय गीत के मुखड़ा रहे-\nनेहिया में डूबल बाटे सभके सुभाव रे !\nसरगो से नीमन बाटे सइँया के गाँव रे !\nगाँव आजु खूब याद आ रहल बा। जाड़ा भा गरमी का छुट्टी में हम गाँव जाइबि त दुआर प दोस्त-मित्र लोगन से घेराइल रहबि। कवनो प्रोग्राम के छोड़ि दिहीं त अधिकतर राति खा हमरा दुआरे प गवनई का सङहीं खाइलो-पीयल होई हमनी सभ संगीत प्रेमी के। एह में लिट्टी के जबर्दस्त भूमिका रही। बच्चन जी (तारकेश्वर मिश्र), कन्हैया जी(हरिदास स्वामी), मदन जी, चिंताहरन जी, संतोष जी, फणींद्र जी, साधु जी(रामरसिक दास), श्रीराम चैबे जी, नेताजी(हृदयानंद जी), तिवारी जी, अक्षयलाल जी आ टोला-मोहाला का लइकन से शुरू होत दूर-दूर तक लोगन के पता चल जाई कि हम आ गइल बानी आ फेरू त हीत-मीत के संख्या बढ़े लागी। बड़\nप्रोग्रामन से नीक हमरा ऊहे लागी आ बहुत इंतजार रही छुट्टी के, बाकिर कुछ साल से मन-मिजाज लरूआ गइल बा। जब जाईं त कुछ अइसन उदासी के माहौल मिली कि मने सुखा जाई आ ओह पर हमरा गाँवके के दू गो रस आ रंग के स्रोत अब बाड़े ना। बच्चन जी महफिल के अँजोर रहन। उनुका रहला से महफिल में जान आ जाई, गावे से लेके हँसी मजाक तक में उनुकर केहू सानी ना रहे। अनूप जलोटा के भजन “श्याम पिया मोरी रंग दे चुनरिया” उनुकर प्रिय भजन रहे। उनुका रहला पर कवनो चीज के अभाव ना महसूस होई, जोड़ियो बजावे में एक नंबर के। बात के पक्का आ खाँटी मर्द, केहूँ आँखि देखा के ना निकलि जाई। जब गीत-गवनई के माहौल बनी त दिलदारो एक नंबर के। उनुका चलि गइला का बाद त हमार दिले टूटि गइल। हमनी का सामने के लइका आ अतना पहिले…। कुछ दिन का बाद फेरू बइठकी जमे शुरू भइल। अब कन्हैया जी पर मए दार-मदार आ गइल। सहमिलू आ जीवन का हर रंग से भरल-पूरल व्यक्तित्व। महफिल जमावे खातिर जोड़ी के मास्टर त रहबे कइल, हँसावे खातिर अभिनय से नृत्य तक में ना हिचके ई लइका। तनिको आलस ना, लूती नियन फर-फर उड़ेवाली खनहन देंहि। सेवा भाव के धनी त पहिलहूँ रहन, जबसे\nसाधू-संत का संघति में अइले तबसे अउरी विनम्र हो गइले। रामकथा के रसिक रहन, प्रवचन करत रहन, धर्मग्रंथन के अच्छा अध्ययन हो गइल रहे। जगियो करावे लागल रहन। एह सभका बादो हमरा खातिर उनुका आदर आ सनेह में तनिको कमी ना रहे। एकदम भक्त नीयन। ई पितृभक्त सपूत अपना बाबूजी के सदमा बर्दाश्त ना कइलसि आ देखत-देखत में हमनी का सोझा से फुर्र हो गइल। एही काल में चिंताहरन जी, संतोष जी, फणींदर जी बाहर-भीतर निकलि गइल लोग, धीरे-धीरे सभ ज्यादा व्यस्त होखे लागल। एकरा बाद भोजपुरिया गवनई में आवत अवमूल्यन आ नित नया-नया चैनलन के बाढ़ि का चलते चैपाल के भूमिका बदले लागलि। अब ऊ मजा कहाँ बा ? बजरिया टोल के डाॅ. शर्मा अभी थम्हले बानी, मदनो मिश्र जी में अब ऊ उत्साह नइखे लउकत, हालाकि अड़ले बानी उहाँका। अपना कई तरह के व्यस्तता में हमरो गइल-आइल आज-काल्हु कम हो गइल बा, एहसे सभके सङेरियो नइखीं पावत।\nपिछला दू साल से त जइसे एकदम बीरान हो गइल बा मन के आङन। नगपुरा में बबन मिश्र जी रहीं। हँसमुख आ परोपकारी व्यक्तित्व कहि दिहला से काम ना चली, हर तरह के विषय पर उहाँके सधल आ मौलिक चिंतन होत रहे। दूर तक के सोचत रहीं, गंभीरो ओइसहीं रहीं बाकिर मिलनसार रहीं। गाँव में उहाँके खाली ईजतिए ना रहे लोकप्रियो रहीं। हमरा साथ-साथ भरत शर्मा आ भगवती प्रसाद द्विवेदी जी से भी उहाँके आत्मीय संबंध रहे। साहित्यकार त ना रहीं उहाँका बाकिर साहित्य-मर्मज्ञ जरूर रहीं। हमरा पर त लरिकाइँए से उहाँके सनेह रहे। शरीर देखिके आ पहिलहीं नियन खिलखिलइला से केहूँ ना कहि सकत रहे कि उहाँका रिटायर हो गइल बानी। जब उहाँके ना रहला के खबर सुनलीं त धक से लागल करेजा में। पिछला साल पड़ोस के ठाकुर जी का साथे भी ऊहे बात। पढ़ाई में जतना तेज, ओतने कर्मठ। पटना के भूमि विकास बैंक में मनेजर रहीं। सभका खातिर समय निकालेवाला, लगातार संघर्ष से शिक्षा, नौकरी आ समाज में एगो बेहतर मुकाम पावेवाला एह व्यक्तित्व से हमहूँ पढ़ले रहीं। बहुत मानत रहीं हमरा के। आदेश मिलल कि रामरक्षा तू पटना आवऽ ना ! घर हम बनवा देबि। एगो बड़हन बल रहे उहाँके हमरा। अब ऊहो बल टूटि गइल। कतना सुनाईं, खाली दरदे परल बा हमरा बखरा में।\nफागुन कहाँ गइल ना कुछऊ लगल पता\nसावन बा हमरा आँख में आके समा गइल।\nआजु एक-एक करके सब याद आ रहल बा। हमरा एगो गजल के मुखड़ा एहू घरी प्रासंगिक लागता –\nसूतल सनेह आके के दो जगा गइल\nजिनिगी में दरद के बा लहबर लगा गइल ।\nपुरवइया आ पछिया आजुओ\nओसहीं गाँवमें बहतिया, चार बजे भोर में गंगाजी नहाएवाला लोगन के आजुओ रेला लागल रहेला बाकिर ई जानिके बहुत दुख भइल हा कि गाँव में अब दुआरे-दुआरे\nफगुआ नइखे गवात, देवी-देवता का अस्थाने पर गाइके नेग क लिहल जाता। गीत-गवनई के जमीन हटे हमार गाँव। आजुओ हम सभसे ईहे निहोरा करबि कि –\nगम के मारल हिया के मिलेला सुकूँ\nहर जुबाँ के गजल गुनगुनावल करीं।\nPosted in साहित्य\tTagged सरगो से नीमन बाटे सइँया के गाँव रे डाॅ. रामरक्षा मिश्र विमल\n‘शहंशाह’ ने पहले दिन, पहले शो से ही सफलता का इतिहास रच डाला है: आनंद गहतराज\n’निरहुआ हिन्दुस्तानी २’ से इतिहास रचने को तैयार हैं ’निरहुआ’


न्युयोर्क फिल्म फेस्टिवल में "हमका ओढ़ावे चदरिया " – Anjoria\nMarch 24, 2012 Editor मनोरंजन 0\nभोजपुरी फिलिमन के फोर्मुलेबजी ओहनी के देशी-विदेशी फिल्म फेस्टिवल्स से बाहरे राखेले. पइसा कमाये के आन्हर दउड़ मे फिल्मकार जड़-जमीन से जुड़ ना पावसु. से ऊ लोग भला मुद्दा के बात करबो करे त का आ कइसे? एही चलते एह फिलिमन के फिल्म फेस्टिवल्स त दूर, थियेटरों में केहू गंभीरता से ना लेव. बाकिर सिनेमा भोजपुरी के एह रचनात्मक दिवालियापन से बाहर निकालत निर्देशक शैलेश श्रीवास्तव ओकरा के अंतर्राष्टरीय कैनवास पर पेश करे के बीड़ा उठवले बाड़न.\n“ससुरा कब्बो दामाद रहल” अउर “तुलसी बिन सूना अगनवा” जइसन पारिवारिक फिलिमन में सुर्खियन में आइल शैलेश श्रीवास्तव अब भोजपुरी सिनेमा के एगो संवेदनशील मुद्दा से जोड़े के कोशिश कइले बाड़न. एगो साँच घटना पर बनल फिल्म “हमका ओढ़ावे चदरिया” में एड्स मरीजन खातिर समाज के असंवेदनशील रवैया देखावल गइल बा. मौत की घड़ी गिनत एड्स मरीजन खातिर ई सामाजिक उदासीनता उनका दरद के अउरी बेसहाउरि बना देले. एही मुद्दा के फिल्म में उठावे के कोशिश भइल बा\nचौबीस मिनट क ई डॉक्युमेंट्री फिल्म इंडिया इंटरनेशनल फिल्म फेस्टिवल में आपन झंडा फहरवला का बाद अब न्युयोर्क फिल्म फेस्टिवल में भेजल गइल बा. उमेद बा कि एह फिल्म से भोजपुरी फिलिमन के दुनिया के स्तर पर सम्मान जनक विस्तार मिल पाई.\nस्पेस क्रिएटिव मीडिया के रपट से


AlisaTits की चैट\n#अन्दर गले तक #धुंआ उडाना #चूत रगड़ना #मोबाइल लाइव\n#गांड चाटना #खेल #रूम का बादशाह #मोबाइल लाइव\nMy instagram mistyphoenix1. Follow me. collecting forashow withasex machine 300 Собрано 28 Осталось 272\n#गांड चुदाई #गांड चाटना #टट्टे चूसना #कोई चुदाई नहीं\nMila-69 की चैट\nNatalia06 की चैट\nladywet की चैट\n#चमकना #चुदाई मशीन #ohmibod #खेल\nRoxxy234 की चैट\n#वीर्य छोड़ना #पिचकारी छोड़ना #lovense #मोबाइल लाइव


ट्रेन चढ़त मे गिर के नवही कटाइल – टटका खबर\nरोहतास जिला के डेहरी-आन-सोन टीसन प बुध का दिने कालका मेल पर चढ़त एगो नवही नीचे गिर गइल आ ओकर मौत कटा के हो गइल. मरे वाला नवही औरंगाबाद जिला के नवीनगर के रहे. भीड़ का चलते जेनरल डिब्बा मे चढ़ ना पावल आ लटके का फेर मे नीचे गिर गइल.\nनहर में गिरला से दू गो नवहियन के मौत


आपन बात – भोजपुरी साहित्य सरिता\nआजू के भागमभाग दौर में भोजपुरी के पत्र-पत्रिका चलावल कवनो खेल ना ह. आज जब पठनीयता कम भइल जात बा आ लोग आभासी दुनिया में आकंठ डूबल जा रहल बा एह बीचे आपन उहे आभासी मंच पर उपस्थिति दर्ज करावल उहो, नियमित रूप से कवनो ठठ्ठा बात ना कहल जाई. ‘भोजपुरी साहित्य सरिता’ लगातार एह दिसाई आपन प्रासंगकिता बनवले बा. बहुत थोडके समय में बहुत साहित्यकार लोगन के एगो लमहर जमात खड़ा में जहवां उ सफल बा उहें रोज –ब- रोज नया कलमकार के देश-विदेश से खोजे में सफलो भइल बा. एह खोज में इन्टरनेट के जाल बड़ा सहायक भइल बा. दुनिया में भोजपुरिया के संस्कृति जिन्दा बा एकर इ प्रमाण बा.\nभारत जइसन देश में जहाँ अलग अलग रंग रूप, भेष-भूषा आ खल-बेखल के संस्कृति बा त जाहिर बा भासो अनेक होई आ बढलो बा. आजु दुनिया में जवन पूंजीवाद के बड़ा जोर बा, एक ध्रुवीय सत्ता यानि अमेरिकाराइजेसन के फैलाव बा आ मिडिया के रेलमपेल बा, जब दुनिया में बहुत छोटहन छोटहन भाषा मुअत बाड़ी सन आ मुआवे के काम चल रहल बा ओह दौर में भोजपुरी भारत का दुनिया के सबसे तेज बढे वाला भाषा बन गइल बिया.इ एगो शुभ संकेत बा. एकर पर विस्तृत अध्ययन भारत के प्रमुख भाषाविद प्रो गणेश एन देवी जी एनडीटीवी के प्राइम टाइम कार्यक्रम में एंकर रविश कुमार के जबाब में दिहले रहीं, वइसे त देवी जी के संस्था – पीपल्स लिंगविस्टिक सर्वे ऑफ़ इण्डिया आज से तीन साल पहिले आपन देशव्यापी भाषाई सर्वेक्षण के बाद मिलल परिणाम में इ बात के घोषणा कइले रहे जवन किताबरूप में अब मौजूद बा जेकर प्रकाशन भारत के लमहर प्रकाशक –ओरिएंट ब्लैकस्वान कइले बा.\nएगो बात के पुष्टि शिकागो विश्वविदयालय में साउथ एशिया लैंग्वेज के विशेषज्ञ प्रो विटनी कॉक्स भी करत बानी आ बतावत बा कि भोजपुरी भाषा के विकास में इंटरनेट आ भोजपुरी सिनेमा के विस्तार के अहम योगदान बा. अइसन उर्जावान शोध हमनी के इ-पत्रिका के प्रकाशित करे के सोच के मजबूती प्रदान कर रहल बा आ तमाम उ भोजपुरी भाषी एकरा ला बधाई के पात्र बाडन जे आपन माई भाखा ला इन्टरनेट पर एगो साकारात्मक तरीका से भोजपुरी के विकास, प्रचार आ प्रसार में आपन तन मन आ धन से सक्रिय बाडन.\n9 अगस्त के भोजपुरी जन जागरण अभियान के दिल्ली के जंतर मंतर पर7वां धरना प्रदर्शन भइल जेकरा में एक सूत्री मांग रहे – ‘भोजपुरी के संविधान के आंठवी अनुसूची में शामिल कइल जाव’. जेकरा देश के अलग अलग कोना से भोजपुरी के प्रेमी, साहित्यकार, पत्रकार, नेतागण आ युवा लोगन के संगे संगे महिला लोगन के बढ़ चढ़ के भाग लिहले . एकरा में बिहार, उत्तर प्रदेश, झारखण्ड, गुजरात, असम, मुबंई आ पश्चिम बंगाल के लोगन के संगे संगे दिल्ली आ एनसीआर के भोजपुरिया भाई बहिन के उपस्थिति भोजपुरी के सांविधानिक मान्यता के जोर पकड़े के सबूत दे रहल बा. सरकार के कान लगे हमनी के जब ले एह मांग ले चिल्लाए के होखी चिल्लात रहब जब ले मांग पूरा ना हो जाए.\nआजू सिंगापुर विश्वविदालय में भोजपुरी भाषा के ऊपर शोध हो रहल में जेकरा में कोफ़ी याक्पो आ पीटर मुयेस्किन के टीम सूरीनाम, मॉरिशस आ कैरेबियन देसन में जा के शर्तबंध मजदूरन (जवन 1917 ई में खतम हो गइल) भाषा के सामाजिक आ ऐतिहासिक अध्ययन कर रहल बा, पूरा अध्ययन हमनी का एगो ठोस निष्कर्ष ले के आई अइसन हमार मानल बा.\nभोजपुरी साहित्यिक पत्रिका में आलोचना के नया दृष्टिकोण के विकास के लगातार विकास के जरूरत बा जवन भोजपुरी साहित्य में मौजूद तत्व के सोझा ले के आई आ ओकरा से नया पाठक वर्ग तैयार होई ओकरा पता चली की भोजपुरी साहित्य में अद्यतन का चल रहल बा इ समय के मांग बा. समीक्षा के आयाम के आउर विस्तार देवे पर काम होखे आ आज जवन धारा विश्व साहित्य के सृजन हो रहल बा ओकरा संगे हमनी कान्हा से कान्हा मिला के चले के पड़ी तबही हमनी के साहित्य बरियार होई आ केहू दोसर भाषा के साहित्य के समक्ष हमनी के गरब से खड़ा हो सकब. हम इ बात के जरूरत तबे समझनी जैसे कबीर बाबा के ‘बीजक’ के लिंडा हेस आ सुखदेव सिंह मिल के अंग्रेजी में अनुवाद कइले बा आ ओकरा पर आलोचनात्मक आलेख लिखले बा लो. एही किताब के पांचवा अध्याय में उ बतावत बा लोग की आदरणीय अहमद शाह बतावत बानी कि कबीर के बीजक ठेठ भोजपुरी में बा काहे कि उहाँ के मोताबिक कबीर के बीजक में बनारस, गोरखपुर आ पूर्वी मिर्ज़ापुर के भाषा के प्रयोग बा अब इ साफ हो जाता कि इ एह क्षेत्र में कवन भाषा बोलल जाला.\nएह अंक में भोजपुरी कविता, कहानी, समीक्षा, अनुवाद, लघुकथा, व्यंग्य के संगे संगे एगो भोजपुरी हिंदी के मूर्धन्य भाषाविद इतिहासवेत्ता प्रो राजेन्द्र प्रसाद सिंह से भोजपुरी भाषा पर दिलीप कुमार के इंटरव्यू बा जवन भोजपुरी के महत्व के रेखांकित कर रहल बा.\nभोजपुरी साहित्य सरिता के सम्पादन मंडल के सभे संगी साथी के ऊपर हम उ तमाम कलमकार लोगन के आभार करत बानी जे हरेक महीना बिना नागा के आपन रचना भेजि पत्रिका के सुचारू रूप में चलावे में योगदान दे रहल बानी, बिना उहाँ सभे के सहयोग के इ साहित्य आन्दोलन अधूरा बा उहाँ सभे के योगदान रेघियाये जोग बा.\nविशेषकर श्री जे पी द्विवेदी जी के एह पत्रिका में सक्रीय भूमिका के उल्लेखित ना कइल जाए त इ साहित्यिक बेइमानी कहल जाई. उहाँ के ऊर्जा हमनियो के सक्रिय बना देवे ला इहे समपर्ण एगो पत्रिका के जिनगी दे सकेला.\nपत्रिका रउरा सभे के सोझा बा अब रउरा न्याय करीं आ आपन विचार से अवगत कराई. इहे भाव आ सनेह के संगे ……..\n8 वां भोजपुरिया स्वाभिमान सम्मेलन पंजावर में सम्पन्न भइल\nअथक लड़ाई आउर धीरज के परीक्षा लेत भोजपुरी भाषा\nहमरे दुअरा पर चाँन अगराइल रे, बसंत रितु आइल रे !\nजाड़ा-पाला से सिहरत-ठिठुरत चिरई-चुरुंग,धूर -धक्कड़ से सनल-पटल पेड़- रूख, उकठल -सुनसान खेत- सीवान अउर थकल -उदासल...\nप्रेम -प्रेम सब कोई कहे ,प्रेम न चीन्हे कोई…..\nसाहित्य -सरिता क फरवरी अंक “प्रेम -विशेषांक ” ह। ग्यानी -ध्यानी पुरखा -पुरनिया प्रेम के अकथ...\nआभाषी दुनिया के मकड़जाल मे अझुराइल अदमी के लग्गे अपने भाषा के लेके केतना समय बा...


रणवीर रफ़्तार धइलसि | CinemaBhojpuri.in\n- Tagged: रणवीर, रविकिशन\t- no comments\tसिनेमा भोजपुरी के बहुते चरचा में रहल फिल्म “रणवीर” अब रफ़्तार धर लिहले बा. पिछला शुक के बिहार में रिलीज का बाद बढ़िया शुरूआत ना मिलल रहे बाकिर गँवे गँवे ई फिलिम दर्शकन का दिल में जगह बना लिहलसि.\nतेलगु फिल्म इंडस्ट्रीज के मशहूर निर्माण कंपनी ए के इंटरटेनमेंट आ 14 रील्स इंटरटेनमेंट प्राइवेट लिमिटेड क सहयोगी कंपनी अल्टुरा फिल्म्स के एह पहिलका भोजपुरी फिल्म रणवीर में रवि किशन टाइटिल भूमिका में बाड़ें. कहल जात बा कि रणवीर के भयंकर गरमी आ बढ़िया सिनेमाघरन के कमी अखरल लेकिन बाद में गँवे गँवे फिलिम रफ्तार धर लिहलसि आ अब सगरी बड़का सिनेमाघरन में एकर व्यवसाय लगातार बढ़त जात बा. एह हफ्ता एकर मुकाबला हिंदी के बहुचर्चित फिलिम राउडी राठौड से होखे वाला बा. बिहार के कई एक बड़का सेंटरन पर दुनु फिलिम एके साथ रिलीज़ होखत बा. (उदय भगत के रपट)\nमिलत जुलतरणवीर के फर्स्ट लुक जारी भइल (4)एक्शन इमोशन से सजल रणवीर २५ मई से रिलीज हो गइल (4)मल्लयुद्ध में नजर आई रविकिशन के दबंगई (3)16 सितम्बर से बिहार में फौलाद (3)गरमी में गरम डाँस कइली मल्लयुद्ध खातिर सीमा (3)To the official site of Related Posts via Taxonomies.\tLeaveaReply Cancel reply


De De Na Pagaliya Lyrics | Naagdev Movie Songs | Khesari lal Yadav\nDe De Na Pagaliya lyrics:-रूपवा सवार के चलेलु जब झार के, लागेला करेजा कूदी सिनावा के फार के, ऐ हो ! रूपवा सवार के चलेलु जब झार के, लागेला करेजा कूदी सिनावा के फार के,\nDe De Na Pagaliya lyrics\nरूपवा सवार के चलेलु जब झार के,\nलागेला करेजा कूदी सिनावा के फार के,\nऐ हो ! रूपवा सवार के चलेलु जब झार के,\nTags:De De Na Pagaliya, De De Na Pagaliya lyrics, Naagdev Movie Songs\nDhamaka Hoi Aara Mein Lyrics | Khesari Lal Ka Gana


खबर भोजपुरी में (अतवार, 19 अप्रैल 2015) – टटका खबर\nखबर भोजपुरी में (अतवार, 19 अप्रैल 2015)\n(शनिचर, 18 अप्रैल के खबर)\nजम्मू कश्मीर के नमकहराम अलगाववादियन के बोलावल बंद का दौरान बवाल करत लड़िकन पर पुलिस के गोलीबारी से एगो शैतान के मौत हो गइल. राज्य सरकार मामिला के जाँच के आदेश दे दिहले बिया आ तबले दू गो पुलिस वालन के गिरफ्तार क लिहल गइल बा. अब अतवार का दिने एह घटना का खिलाफ बड़गाम बंद करे के एलान कइले बाड़े सँ पाकिस्तानी चमचा.\nजनता परिवार के छितराइल जरोहन में से छह गो के बटोरला का बाद अब एह कुनबा में शामिल होखे के नेवता देबे शरद यादव जम्मू चहुँपले आ ओहिजा के मुख्यमंत्री मुफ्ती के अपना कुनबा में शामिल हो जाए के कहलें.\nयूपी के गेंहू बेचे खातिर किसान बिना रोकटोक हरियाणा के बापौली मंडी आ सनौली खरीद केन्द्र पर चहुँपत बाड़े आ आपन गेंहू बेच देत बाड़े. हरियाणा के किसानन के शिकायत बा कि एह चलते ओह लोग के गेंहू अइसहीं पड़ल रह जात बा.\nआपन कटनी दँवनी छोड़ के किसान कवनो काम तब ले नइखन करत जबले कवनो मजबूरी ना आ जाव. बाकिर कांग्रेस अतवार का दिने अपना किसान रैली में राहुल गाँधी के चमकावे का कोशिश में देश भर से किसानन का नाम पर अपना समर्थकन के बटोर कइले बिया आ स्पिन मास्टर एह लोग से राहुल गाँधी के चौधरी के संज्ञा दिलवा देले बाड़े. अब से राहुल के चौधरी राहुल कहीहें कांग्रेसी. किसान रैली करा के कांग्रेस के कोशिश बा कि देश में विकास के काम खातिर जमीन मिलल मुश्किल करा दिहल जाव जेहसे मोदी सरकार विकास के काम आगे मत बढ़ा सके.\nपूर्वी अफगानिस्तान के जलालाबाद शहर में एगो बैंक का बाहर भइल फिदाइन हमला में नाहियो त तीन दर्जन लोग के मौत हो गइल आ सौ से अधिका लोग घवाहिल हो गइल बा. हमला तब भइल जब लोग आपन तनखाह लेबे खातिर जुटल रहुवे.\nयमन में जारी गोलाबारी का बीच से हजारन हिन्दुस्तानियन के सकुशल निकाल ले आवे वाला नौसेना के युद्धपोत मुंबई आ तरकश वापिस लवट आइल बाड़ी सँ. एह यद्धपोतन के शानदार स्वागत 20 अप्रैल के मुंबई में होखे जा रहल बा आ एह समारोह में खुद नौसेना प्रमुखो शामिल रहीहें.\nमुख्य चुनाव आयुक्त एच. एस. ब्रह्मा शनिचर का दिने रिटायर क गइलें.\nपिछला सात बरीस में सबले तगड़ा कमाई के हिसाब जारी कइले बिया देश के निजी क्षेत्र के सबले बड़ पेट्रोकेमिकल कंपनी रिलायंस इंडस्ट्रीज लिमिटेड. पिछला साल के आखिरी तिमाही नतीजा में कंपनी के 6,381 करोड़ रुपिया के शुद्ध मुनाफा भइल बा. कंपनी आपन सगरी पेट्रोल पंप एह साल फेर से चालू क दी.\nआंद्रे रसेल के 66 रन के धमाकेदार पारी का बल पर कोलकाता नाइट राइडर्स पुणे में शनिचरा का दिने आईपीएल के मैच में किंग्स इलेवन पंजाब के चार विकेट से हरा दिहलसि. दोसरा मैच में लगातार 11 गो मैच हारे वाली दिल्ली डेयरडेविल्स के जीते के मौका मिलल आ सनराइजर्स हैदराबाद के चार रन से हरा दिहलसि.\nबिहार के मुख्यमंत्री रहल जीतन राम मांझी राजद नेता लालू के सलाह दिहले बाड़न कि जनता परिवार के नेता बदल देबे के चाहीं काहें कि नीतीश का अगुअई में उनकर गोल जीत ना पाई. दोसरा के मौका दीहें त जीत मिले के उमेद बन सकेला.\nबेमौसम बरखा आ बनेरी गिरला से भइल फसल के नुकसान देखत केन्द्र सरकार राज्य सरकारन से आलू आ पियाज के खरीदे के सलाह दिहले बिया.\nबलिया के जिलाधिकारी शनिचर का दिने सदर तहसील के तीन गाँव के 377 किसान के फसल नुकसान के मुआवजा के चेक बँटलन.\nगाजीपुर जिला के करंडा में गांगी नदी पर चार करोड़ छिहत्तर लाख रूपये लगा के एगो पक्का पुल बनावे के मंजूरी मिल गइल बा आ एह बाबत काम करे वाली संस्था के धन भेज दिहले बिया यूपी सरकार. 24 अप्रैल के एह पुल के शिलान्यास करावल जाई.\nराष्ट्रपति प्रणव मुखर्जी शनिचर का दिने पटना हाई कोर्ट के सौ साल पूरा भइला का मौका पर भइल समारोह के उद्घाटन करत कहनी कि लोकतंत्र में न्यायपालिका के महत्व बहुते खास होला आ मामला निपटावे खातिर देश के अदालतन के अइसन सिस्टम बनावे के चाहीं जवना से मुकदमा के फैसला जल्दी से हो सको. समारोह का बाद राष्ट्रपति दिल्ली लवट गइनी.\nराजद नेता लालू के कहना बा कि अगिला विधानसभा चुनाव में ढेरे विधायक लोग के टिकट काट दिहल जाई काहे कि अब एके आदमी के टिकट मिल पाई आ जनता परिवार के बटोर का बाद हर सीट पर कई गो दावेदार हो जइहें आ हर जरोह के धियान राखल जरूरी होखी.\nचारा घोटाला के किंगपिन रहल श्याम बिहारी सिन्हा तब नीतीश कुमार के 1 करोड़ 15 लाख रुपिया दिहले रहले. एह चलते नीतीश कुमार के चारा घोटाला के आरोपी माने के मुकदमा में झारखंड हाई कोर्ट आपन फैसला सुरक्षित राख लिहले रहुवे. अब एह मामिला के सुनवाई फेर से करे के फैसला लिहले बावे हाई कोर्ट.\nआयकर देबे वाला लोग के एह साल से अपना सगरी बैँक खाता के हिसाब दिहल जरूरी होखी. अगर विदेश यात्रा पर गइल होखी लोग त ओह यात्रा के खरचा के पूरा ब्योरा देबे के पड़ी कि के खरचा दिहल भा कहाँ से खरचा कइले रहे लोग. अब आपन आधारो नंबर बतावे के पड़ी.\nसोमार आ मंगल का दिने फेरू बिहार आ पूर्वांचल के कुछ इलाका मे बरखा होखे के अनेसा बा. मौसम विभाग के कहना बा कि हाल के बरखा का चलते गरमी कम पड़त बा आ एह चलते एह साल के मानसून पर असर पड़ सकेला.


नेहाश्री सिंह.के कहना बा कि ‘प्यार कवनो खेल ना ह‘ – Anjoria\nनेहाश्री सिंह.के कहना बा कि ‘प्यार कवनो खेल ना ह‘\n..प्यार मोहब्बत दिल के बात होला आ बातन के का. केहू दिल से प्यार करेला त केहू दिमाग से. बाकिर प्यार कइल ना जाव बस हो जाला.\nजी हँ, राजस्थानी सुपर स्टार अभिनेत्री .नेहाश्री सिंह अभिनीत आ जल्दिए रिलीज होखे जात भोजपुरी फिलिम ‘प्यार कवनो खेल ना ह‘ में इहे संदेश देबे के कोशिश भइल बा. एह फिलिम के केन्द्रीय भूमिका निभा में नेहाश्री सिंह एगो टूअर बेटी के किरदार में बाड़ी जेकरा अपना महतारी बाप के प्यार नसीबे ना भइल आ प्रियतमो के प्यार मिले में खतरा बा.\nनिर्माता निदर्शक राकेश कुमार अपना कंपनी राकेश सिने मिडिया प्रा. लि. के बैनर तले एह फिलिम ‘प्यार कवनो खेल ना ह‘ के बनवले बाड़े. पूरा तरह से एक्शन, रोमांस, स्वस्थ मनोरंजन आ सुने सुनावे लायक संगीर से सजल होखी ई फिलिम. एकर आडियो क्षेत्रीय संगीत के नंबर वन म्यूजिक कंपनी एंगल म्यूजिक पर जारी भइल बा. आडियो पहिलही से हिट हो गइल बा. एकर नौ गो गाना में खेसारीलाल यादव, विनोद राठोर, इंदु सोनाली, खुशबू जैन आ आलोक कुमार के आवाज बा. गीतकार हउवें महेश परदेशी, कृष्ण बेददी, आ श्याम देहाती. संगीत दिहले बाड़न एम. एम ब्रदर.\nछायांकन बिरजू चौधरी, डांस विशाल, फ़ाइट पप्पू कराटे, मेकअप आर्टिस्ट धर्मवीर बाड़े एह फिलिम के. मुख्य भूमिका में .नेहाश्री, खेसारी लाल यादव, लाडो मधेसिया, अरुण कुमार, अनीता सिंह, सी.पी. भट्ट, मो. आरिफ, सिराज भगत आ उमेश सिंह वगैरह बाड़ें.\nखेसारीलाल यादव के जबरदस्त एक्शन से भरल होखी ‘तेरी कसम’\nविजय पथ पर सीमा सिंह


स्वतंत्र भारत के झांकी : भाग – 25 (आपातकाल के दौर के शुरुआत)\nस्वतंत्र भारत के झांकी : भाग – 25\nFebruary 5, 2021 September 24, 2017 by Gaurav Singh\nअध्याय –4“लोकतांत्रिक क्रांति अउरी राजनितिक उथल-पुथल – 1”\nआपातकाल के दौर के शुरुआत\nअभी तक हमनी के पहिला अध्याय ‘राष्ट्र एकीकरण के चुनौती’ के बारे में देखनी जा| एह अध्याय में हमनी के एह बात से अवगत भईनी जा कि कईसे लार्ड माउंटबेटेंन, सरदार पटेल, जवाहर लाल नेहरु अउरी वी.पी. मेनन के टीम पाहिले त्रावनकोर ओकरा बाद जोधपुर, जैसलमेर, जूनागढ़, हैदराबाद अउरी कश्मीर के एकीकरण करे में सफल भईले जा| दूसरा अध्याय ‘देश के भीतर मूलभूत एकीकरण’ में हमनी के देखनीजा कि कईसे सबसे पहले प्रशासनिक एकीकरण भईल, ओकरा बाद आर्थिक एकीकरण, सामाजिक एकीकरण भईल| एकरा अलावां राज्यन के भाषाई एकीकरण अउरी क्षेत्रीयता के खिलाफ एकीकरण प भी चर्चा कईनी जा| ओकरा बाद तीसरा अध्याय ‘भारत के पडोसी देशन से युद्ध’ शुरू भईल जवन भारत के पडोसी देशन के साथे भईल सारा युद्ध भईल, ओकरा बारें में विस्तार से चर्चा भईल| पाहिले भारत-पाकिस्तान 1947 के बात भईल ओकरा बाद 1962 के भारत-चीन युद्ध, फिर पाकिस्तान के साथे भईल 1965, 1971 अउरी 1999 के कारगिल युद्ध के बात भईल| आज चउथा अध्याय ‘लोकतांत्रिक क्रांति अउरी राजनितिक उथल-पुथल‘ के पहिला भाग ‘‘आपातकाल के दौर के शुरुआत’ शुरू होई|\n“भाइयों और बहनों, राष्ट्रपति जी ने आपातकाल की घोषणा की है। लेकिन इससे आतंकित होने का कोई कारण नहीं है।”\nराष्ट्रीय आपात के घोषणा काफी विकट स्तिथि में होला| एकर घोषणा युद्ध, बाह्य आक्रमण अउरी राष्ट्रीय सुरक्षा के आधार प कईल जाला| लेकर लक्ष्य इ रहेला कि कवनो विषम परिस्तिथि में भारत के संप्रभुता, एकता अउरी अखंडता के बचावल जा सके| आपातकाल के दौरान सरकार के भीरी असीमित अधिकार हो जाला जवना के प्रयोग उ कवनो रूप में कर सकेला| आम नागरिक लोगन के सारा अधिकार छीन जाना| राष्ट्रीय आपात मंत्रिमंडल के सिफारिश प राष्ट्रपति द्वारा लागु कईल जाला| आपातकाल के दौरान संविधान में वर्णित मौलिक अधिकारन के अनुच्छेद 19 अपने आप निलंबित हो जाला| अनुच्छेद 19 के संबंध अभिव्यक्ति अउरी सुचना के आजादी से बा| इ अनुच्छेद भारत के नागरिक के अभिव्यक्ति के आजादी अउरी मीडिया के सुचना के आजादी सुनिश्चित करेला| लेकिन एह दौरान अनुच्छेद 20 अउरी अनुच्छेद 21 अस्तित्व में बनल रहेला| 1975 से पाहिले अनुच्छेद 20 अउरी 21 भी रद्द हो जात रहे| अनुच्छेद 20 के संबंध मौलिक अधिकार से बा अउरी अनुच्छेद 21 के संबंध भी ओह मौलिक अधिकारन में आवेला जवन जीवन जिए के अधिकार सुनिश्चित करेला| इ दुनो अधिकार आपातकाल में भी बनल रहेला|\nबहुत लोगन के एह बात के लेके भ्रम रहेला कि भारत में पहिला आपातकाल इंदिरा गाँधी के समय लागू भईल रहे| आपातकाल लागू करे के चार गो मुख्य कारण होला| पहिला लड़ाई, दूसरा बाह्य आक्रमण, तीसरा आंतरिक कहल जईसे सैन्य विद्रोह अउरी चउथा ऊपर के तीनों परिस्तिथि के धमकी आदि| पहिला बेर आपातकाल (1962 से 1968 तक) भारत चीन युद्ध के समय लागू भईल रहे| इ आपातकाल बाह्य आक्रमण के वजह से लगावल गईल रहे| दूसरा बेरी 1971 में भारत पाकिस्तान के समय लागू भईल रहे| एकर वजह भी उहे बाह्य आक्रमण ही रहे| तीसरा बेरी 1975 में जवन आपातकाल लागू भईल इंदिरा गाँधी के समय ओकर कारण अधिकारिक तौर प आंतरिक कलह मानल जाला| लेकिन एकर असल वजह रहे राजनितिक घोडा के लगाम अपना हाथे रखल चाहत रही| आपन राजनितिक दबदबा कायम कईल एकर मुख्य वजह रहे| तत्कालीन प्रधानंमत्री श्रीमती इंदिरा गांधी द्वारा भारत में 1975 में लगावल आपातकाल भारत के लोकतांत्रिक इतिहास के सबसे बड़ घटना ह|\nSee also स्वतंत्र भारत के झांकी : भाग – 17\n1975 में जब आपातकाल के घोषणा कईल गईल तब सत्ता अउरी संगठन के सारा सूत्र श्रीमती इंदिरा गांधी के हाथ में ही रहे| इंदिरा गाँधी के इ उद्देश्य रहे कि आपातकाल से आपन कुर्सी बचावे के साथ-साथ ढुलमुल प्रशासन के भी चाक-चौबंद कईल जाव| कवनो कीमत प सत्ता हाथ से खोअल इंदिरा गाँधी ना चाहत रही| एकर प्रमाण आपातकाल के असली जड़ से पता चलेला| एह आपातकाल के असल जड़ 1971 के लोकसभा चुनाव में छुपल रहे| ओह घरी श्रीमती गाँधी आपन मुख्य प्रतिद्वंद्वी राजनारायण के पराजित कईले रहली| लेकिन चुनाव परिणाम आवे के चार साल बाद राज नारायण हाईकोर्ट में चुनाव परिणाम के चुनौती दे देले| काहे कि उहाँ के लागत रहे कि एह में गड़बड़ी भईल रहे| 12 जून, 1975 के इलाहाबाद उच्च न्यायालय के न्यायाधीश जगमोहन लाल सिन्हा इंदिरा गांधी के चुनाव निरस्त करके उनका प छव साल तक चुनाव ना लडे के प्रतिबंध लगा दिहले अउरी उहाँ के मुकाबला में हारल अउरी श्रीमती गांधी के चिरप्रतिद्वंद्वी राजनारायण सिंह के चुनाव में विजयी घोषित कर देवल गईल|\nएह केस में राजनारायण सिंह के तीन गो प्रभावी आ मुख्य दलील रहे जवना के आदालत सही ठहरवले रहे| पाहिला इन्दिरा गांधी चुनाव में सरकारी मशीनरी के दुरुपयोग कइले बाड़ी, दूसरा तय सीमा से अधिक पईसा खर्च कईले रहली अउरी तीसरा मतदातान के प्रभावित करे खातिर गलत तरीकान के इस्तेमाल कइले रहली| अदालत के फैसला श्री राजनारायण के पक्ष में सुनावल गईल| एकरा बावजूद श्रीमती गांधी इस्तीफा देवे से इनकार कर देली| ओही दिन गुजरात में चिमनभाई पटेल के विरुद्ध विपक्षी जनता मोर्चे के भारी विजय मिलल| एह दोहरा चोट से इंदिरा गांधी बौखला गइली| इन्दिरा गांधी अदालत के एह निर्णय के माने से इनकार करत सर्वोच्च न्यायालय में अपील करे के घोषणा कइली| एकरा अलावां तीसरा कारण रहे न्यायालय अउरी सरकार के बीच टकराव| सुप्रीम कोर्ट उहाँ के दू गो लोकप्रिय फैसलान प रोक लगा देलस| पहिला इंदिरा गाँधी 14 प्राइवेट बैंकन के सरकारी हाथन में लेवे अउरी पुराना राजा महाराजान के मिले वाला सरकारी पेंशन प रोक लगावे के फैसला कईले रही| सुप्रीम कोर्ट इंदिरा गाँधी के दुनो उठावल गईल फैसलान प रोक लगा देले रहे|\nलोकप्रियता के शिखर प बईठल श्रीमती गाँधी जवाब में संविधान अउरी सुप्रीम कोर्ट के फैसला पलटे के ठान लेली| परिणाम इ भईल संविधान के 24वां संसोधन विश्वास में आइल| एह में कहल गईल रहे कि संसद संविधान के कवनो हिस्सा में बदलाव ला सकत बा चाहे एह से संविधान के मूल भावना भी काहे ना बदल जाव| तीन साल पाहिले मशहूर गोलकनाथ केस में सुप्रीम कोर्ट आदेश देले रहे कि सरकार भारत के संविधान के मौलिक अधिकार के नइखे बदल सकत| संसद के अधिकार असीमित नइखे| जबकी इंदिरा गाँधी मौलिक अधिकार के बदले खातिर 24वां संसोधन ला चुकल रही| 1972 के अप्रैल महिना में संविधान के 25 वां संसोधन कईल गईल| एकरा सहारे बैंक राष्ट्रीकरण अउरी प्रिवी पर्स जईसन मुद्दा प सरकार जवन लड़ाई हार चुक रहे ओकरा के पलट देवल गईल| एकरा के फिर सुप्रीम कोर्ट में चुनौती देवल गईल जवना के केशवानंद भारती केस के नाम से जानल जाला| फिर फैसला इंदिरा गाँधी के उल्ट ही आइल|\nSee also स्वतंत्र भारत के झांकी : भाग – 21\nचुकी इंदिरा गाँधी एह बात से अगवत रही कि इ फैलसा उहाँ के सत्ता से बहुत दूर कर सकेला| एह से सत्ता प कब्ज़ा बनल रहो एकरा खातिर 26 जून के आपातकाल के आदेश प राष्ट्रपति फखरुद्दीन अली अहमद के दस्तखत के साथ देश में आपातकाल लागू हो कर दिहली| अगिला दिन भोरे-भोरे समूचा देश रेडियो प इंदिरा गांधी के आवाज में संदेश सुनलस कि “भाइयों और बहनों, राष्ट्रपति जी ने आपातकाल की घोषणा की है। लेकिन इससे आतंकित होने का कोई कारण नहीं है।“\nऊपर लिखल अंतिम वाकया ओह भाषण के एगो महज लाइन ह जवना के 26 जून के सुबह तीन बजे तक मिलके तईयार गइल रहे| इंदिरा गाँधी एकरा के तईयार करवइले रही कि लोगन से एह बात के कइसे संबोधित कइल जाव| ओह भाषण तइयार करे में इंदिरा गाँधी के साथे बंगाल के तब के मुख्यमंत्री सिद्धार्थ शंकर रे अउरी कांग्रेस अध्यक्ष देवकांत वर्मा शामिल रहन| मीटिंग ख़तम भइला के बाद प्रधानमंत्री निवास के गलियारा में सिद्धार्थ शंकर रे के मुलाकात गृह राज्य मंत्री ओम मेहता से भइल| ओम मेहता से शंकर रे के पता चलल कि अख़बारन के बिजली काट देवल गइल बा अउरी इहाँ तक कि अगिला दिन हाई कोर्ट के दरवाजा भी ना खुली| इ बात सुन के सिद्धार्थ शंकर रे आश्चर्य भइले| काहे कि उनका एह सब चीज के बिल्कुल आभाष ना रहे| उहाँ के एगो सामान्य आपातकाल के अपेक्षा करत रही| सिद्धार्थ शंकर रे वापस इंदिरा गाँधी से मिले पहुचले| लेकिन कुछ देर इंतजार कइला के बाद सिद्धार्थ शंकर रे से मुलाकात करे इंदिरा गाँधी के बजाए उहाँ के 28 साल के लइका संजय गाँधी अइले|\nचुकी सिद्धार्थ शंकर रे इंदिरा गाँधी के करीबी रहले लेकिन उ संजय गाँधी के तौर तरीका से हमेशा उहाँ के असहमति रहत रहन| इंदिरा गाँधी के सामने संजय गाँधी तीखा तेवर में सिद्धार्थ शंकर रे के जवाब देके चल गईले| थोड़ी देर बाद इंदिरा गाँधी वापस अइली अउरी सिद्धार्थ शंकर रे से कहली कि अखबारन के ना त बिजली काटल जाई अउरी नाही हाई कोर्ट के दरवाजा बंद होई| अगिला दिन हाई कोर्ट खुलल लेकिन एकाध गो अखबार ही निकलल| एह से एगो निष्कर्ष इ निकलत बा कि इंदिरा गाँधी के जगह फैसला कोई अउरी लेत रहे| ओही दिन कैबिनेट के मीटिंग बोलावल गईल रहे| ओह मीटिंग में मौजूद 15 मंत्री लोगन के बिलकुल अंदाजा ना रहे कि इ काहे बोलावल गईल बा| मीटिंग के शुरू में इंदिरा गाँधी बतईली कि देश में इमरजेंसी लगा देवल गईल बा अउरी जयप्रकाश नारायण, मोरारजी देसाई आदि नेतान के गिरफ्तार कर देवल गईल बा| ख़ामोशी भारत ओह कैबिनेट में कोई आपातकाल के विरोध ना कईलस| थोडा देर बाद तब के रक्षा मंत्री स्वर्ण सिंह जरूर एह आपातकाल के जरूरत के बारे में पुछले| लेकिन आंतरिक सुरक्षा के हवाला देके बात टाल देवल गईल|\nSee also स्वतंत्र भारत के झांकी : भाग – 15\nकैबिनेट मीटिंग के बाद पूर्व प्रधानमंत्री आ तब के सुचना अउरी प्रसारण मंत्री इंद्र कुमार गुजराल अउरी शिक्षा मंत्री नुरुल हसन के मुलाकात संजय गाँधी से भईल| संजय गाँधी नुरुल हसल से यूनिवर्सिटी में आरएसएस से जुडल सारा प्रोफेसर लोगन के लिस्ट मंगले अउरी इंद्र कुमार गुजराल से दूरदर्शन अउरी रेडियो के खबरन के प्रसारण से पाहिले खुद देखे के आदेश देले| इंद्र कुमार गुजराल एकर विरोध जरूर कइले लेकिन तब तक इंदिरा गाँधी आके इंद्र कुमार के बात मनली जरूर लेकिन इहो कहली कि एगो अधिकार नियुक्त कईल जाव जवन प्रधानमंत्री आवास प प्रसारण से पाहिले खबर लाके पहुच जाव| इंद्र कुमार गुजराल के दोबारा प्रधानमंत्री ऑफिस बोलावल गईल| लेकिन ओहिजा मुलाकात संजय गाँधी से भईल| सवाल पूछत संजय गाँधी से श्री गुजराल इ कहके जवाब देवे के मना कर दिहले कि श्री गुजराल, संजय गाँधी के प्रति जवाबदेही नइखे| एकर परिणाम इ भईल कि गुजराल के इस्तीफा देवे के पहिलही उनकर मंत्रालय बदल देवल गईल|\nएह आपातकाल लागला के बाद सरकार के लगे असीमित अधिकार मिल गईल रहे| आपातकाल के दौरान सत्ताधारी कांग्रेस आम आदमी के आवाज के कुचले खातिर निरंकुश कोशिश कईलस| एकर आधार उ प्रावधान रहे जवन धारा-352 के तहत सरकार के असीमित अधिकार प्रदान करत रहे| ओह में चार गो महत्वपूर्ण अधिकार मिलल| पहिला इंदिरा गाँधी जब तक चाहिहे सत्ता में रह सकेली| दूसरा लोकसभा-विधानसभा के खातिर चुनाव के जरूरत ना रह गईल रहे| तीसरा मीडिया अउरी अखबार आजाद ना रहे| ओह में उहे बात पढल-लिखल जा सकत रहे जवना के सरकार जारी कइले होखे| चउथा सरकार कईसनो कानून पास करा सकत रहे| इ चारों चीज ओह समय खातिर एक तरह से लोकतंत्र के हत्या जईसन रहे| आम लोगन खातिर कानून के सहारा ख़त्म हो गईल रहे| इंदिरा गाँधी पूरा भाषण देले जवना के उ सुबह तीन बजे तक तइयारी कइले रही| ओह भाषण में उ आपातकाल अउरी ओकर वजह समझावे के पूरा कोशिश कईले रही|\nओह घटना के बाद बहुत कुछ बदलल| 1975 के आपातकाल भारत के लोकतंत्र प लागल सबसे गहिराह अउरी करिया धब्बा रहे| का बदलल आ कईसे बदलल एकर आगे के कहानी अगिला हप्ता…….\nस्वतंत्र भारत के झांकी: भाग – 29\nस्वतंत्र भारत के झांकी : भाग – 28\nस्वतंत्र भारत के झांकी : भाग – 27\nस्वतंत्र भारत के झांकी : भाग – 26\nस्वतंत्र भारत के झांकी : भाग – 21


मंडली: इतिहास बने के कगार पर पहुंच गइल लौंडा नाच - अमितेश कुमार\nइतिहास बने के कगार पर पहुंच गइल लौंडा नाच - अमितेश कुमार\nउम्र के मार से जर्जर भईल ओह शरीर में आजो उहे लोच बा. आंख में चमक बढ़ जाला जस ही केहु नाच के नाम ले लेवेला. उ शान से रऊआ के बतीयहें कि मुजफ़्फ़रपुर के बाइ जी के कैसे एक बार उ हार मना देले रहलें. लोग बाई जी के रोक के उनकर नाच के देखे चाहल. आ केतना इनाम मिलल.\nनागा के नाम से मशहुर नागेन्द्र हजरा आ अब नागेन्द्र पासवान के एक जमाना में एरिया में तुती बोले. नाच में भीड़ ला उनकर नाम काफ़ी रहे. कई बेर तो उनका राखे खतरा नाच पार्टियन में मार हो गईल बा. आज नागा केस कटा लेले बांड़े. नाती पोता से भरल घर बा. खेती गृहस्थी करेलें. आ साल में बस एक दिन छठ के दिन कुछ चुनिंदा लोग के घर जा के कोसी लगे नाचेलें . काहे कि बरख-बरख से उ लोग उनका सुख दुख में साझा रहल बा. ‘बाकिर गांव में त बहूत भूप बा लोग’.\nनागेन्द्र के जीवन में आज नाच नईखे लेकिन उनकर जीवन नाच से निर्मित भईल बा. लेकिन उनका जीवन आ उनका जीवन जईसन अनेक कलाकार के जीवन के बनावे वाला नाच आज मरनासन्न बा. नाच बिहार आ यु.पी. के कुछ इलाका के प्रसिद्ध नाट्य रूपो ह आ एक जमाना में मनोरंजन के बड़का साधन. भोजपुरी के प्रसिद्ध नाटककार भिखारी ठाकुर के नाट्यदल निर्माण के प्रेरणा में एक ओर जहां लीला नाटक रहे उहे दूसरका ओर नाच. सही में देखल जाव त उ नाच के आपन आकार दिहलें. नाच में जौन पाठ खेलल जाव, उ अपना से तैयार करे लगलें आ एकरा मंच के भी एगो स्थाई फ़र्क दिहलें लेकिन कैसे इ जाने खतरा आईं तनका नाच के रंग रूप देख लियाव.\nनाच माने लौंडा नाच. इ विद्या शुरु कैसे भईल ई ठीक ठीक त पता नईखे लगावल जा सकत बाकिर अनुमान लगावल जा सकता. एह विद्या के जन्म ओह सारा लोकनाट्य भा परम्पराशील नाटकन लखा भईल होई जौन संस्कृत नाट्य परंपरा के बंद भईला के बाद सारा भारत में फ़ईलल. एह नाट्यरूपन के दु रूप बा. एगो उ विधा जेमें धार्मिक आधार रहे जैसे- रास लीला, राम लीला, यक्षगान, कूडियाट्टम. इ रूप ज्यादातर मंदिर आ धर्म के सरंक्षण में पलल बढ़ल.\nनाच के महत्त्वपूर्ण अंग: पाठ में जोकर\nलेकिन दोसर रूप उ नाटकन के बा जे कर धर्म से रिश्ता ओतना ना रहे आ ओकरा के आम जनता अपनईलस. नौटंकी, तमाशा, नाचा, माचा, इत्यादि अईसन नाटय रूप बाड़ सन. नाच भी अईसने नाट्य रूप ह. नाच के उत्पति के कहानी नाचा आ नौटंकी के उत्पति के कहानी से जोड़ल जा सकता. नाचा जौन छत्तीसगढ़ के प्रमुख लोक नाट्य रूप ह जेकरा के हबीब तनवीर विश्व में प्रसिद्ध क दिहलें, के उद्भव के कहानी लोग बतावेला. कि नाचा के शुरुआत शादी विवाह के अवसर पर भईल नाच गाना के कार्यक्रम से भईल. बारात ओरात या कहीं कौनो समाज के जुटानी पर लोग के मनोरंजन खतरा नाच गाना होखे. जईसे हारमोनियम , ढोलक और तबला के आगमन होत गईल नाचा के रूप बदलत गईल. खड़ा होके वाद्य बजावे वाला लोग बईठ के बजावे लागल आ रात बितावेला इ महसुस कईल गईल कि खाली नाच गाना से ना काम चली कौनो कहानी जोड़ल जाव. एह से ‘पाठ’ खेले के परंपरा के शुरूआत भईल. कलाकार अभिनय क के कौनो कहानी के प्रदर्शन करे लगलें. नौटंकी के जन्म के कहानी राजकुमारी नौटंकी आ फूल सिंह के कथा से जुड़ल बा. एही कथा के सुनावे के परंपरा धीरे धीरे नौटंकी शैली बन गईल आ एहमें दोसरो कथा सब जुड़ल चल गईल .\nनाच, नाचा आ नौटंकी के मिलल जुलल रूप बा. नाच के कहानी के नाचा के कहानी से जोड़ल जा सकता . बिहार आ उत्तर प्रदेश में नाच एगो स्वतंत्र विधा के रूप में विकसित भईल. एकर विकसित होखे के एगो और कारण इ बतावल जाला कि नौटंकी कंपनी सब एह क्षेत्रन में बहुत यात्रा करे आ ओकर आधार पर स्थानीय लोग आपन टीम बनावल लोग. नाचे गावे के परंपरा, लीला नाटक के परंपरा सब मिला जुला के नाच शुरु भईल होखी.\nनाच सब नाट्य रूपन लखा देव वंदना से शुरू होला. ओकरा बाद महिला बनल पुरूष कलाकार लोग गीत गावेला आ नृत्य करेला. इ नृत्य कुछ देर तक चलेला. पहिले नाच में गज़ल, खेमटा, ठुमरी, चैता, कजरी, कुल होखे लेकिन धीरे धीरे फ़िलिम के गीत एह गाना सब के अपदस्थ क देहलन सन. बाद में गा के नृत्य करे के परंपरा में रिकार्डिंग डान्स के परंपरा भी जुट गईल. कुछ देर के बाद जोकर आके झलकी देखावला. उ अपना हास्य व्यंग्य से दर्शक के हंसावेला. जोकर हंसी हंसी में ही गंभीर बात भी कह जाला सन. गंभीर हास्य के जगह अश्लील चुटकुला बाजी लेत गईल. लेकिन नाच में जोकर अईसन किरदार ह जेकरा पर नाच के दारोमदार होला. नाच पार्टी के उ सब से मंहग कलाकार होला. झांकी के बाद पाठ होला जेमें कौनो कहानी के नाटकीय प्रदर्शन होखेला.\nपाठ के चुनाव देख के लागेला कि नाच नौटंकी से प्रभावित रहे. काहे कि नाच में भी सुल्ताना डाकु, लैला मजनु, सत्य हरिश्चन्द्र, अमर सिंह राठौड़, इत्यादि के पाठ होखे. इ सब नौटंकी के प्रसिद्ध नाटक हऊअ सन. नाच में रहे वाला लोग भी बतावेला कि किताब कानपुर से आवे. लेकिन खाली नौटंकी तक ना रह के कुछ आउर भी नाटक होखे. जेकर के कभी खुद से भी गढ़ल लोग. जेमें भिखारी आपना नाटक अपने लिखलें. कभी कभी कुछ फ़िलिम के भी नाटकीय पाठ होखे.\nनाच के मंच बहुत खुला स्वरूप वाला होला. मुख्यतः एगो शामियाना के अंदर इ होला. शामियाना के सरंचना अईसन होला कि ओकर भीतरी घेरा में अंदर चार गो बांस एह तरे लागल रहेला कि एगो वर्ग बने. इहे वर्ग नाच के मंच ह. लगभग चारु ओर से दर्शक बईठेला. एक ओरी कलाकार लोग के प्रवेश प्रस्थान के रास्ता छोड़ल रहेला. नाच के वाद्य यंत्र भी उहे सब बा जे भारत के और लोकनाटकन के. जैसे कि हरमुनिया, नाल, नगाड़ा, क्ल्येरनाट, बैंजो..बाद में ड्रम सेट भी एह वाद्य यंत्र में जुड़ गईल. नगाड़ा नक्कारा के कहल जाल जेकर आवाज से नाच के शुरूआत होखे के पता चल जाला.\nअइसन दृश्‍य भी आम रहे नाच में\nनाच में तीन तरह के कलाकर होले. एगो नर्तकी. नर्तकी पुरुष ही बनेला. आज भी नाच में स्त्री के प्रवेश नईखे भईल. नर्तकी बनावेला पहिले नाच के मुंशी आ मालिक लोग गांव -गांव घुम के लईका चुने लोग. किशोर लईका. फ़ेर ओकरा के ट्रेनिंग देवे लोग. एगो दोसरा यौनिकता के धारण करते हुए भी इ लोग सामान्य पुरुष जीवन जिये ला लोग. नर्तकी जेकरा के लौंडा भा नचनिया कहल जाला नाच के प्रमुख भाग ह. नचनिया लोग के नॄत्य आ गायन दुनो कला में दक्ष होखे के पड़ेला,. दोसर. कलाकर होला जेकरा के एक्टर कहल जाला. नाच में अक्सर उम्रदराज नचनिया लोग एक्टर बन जाला. कुछ स्वतंत्र रूप से भी एक्टर बने ला लोग. एक्टर लोग के भी गायन, नृत्य आ अभिनय के प्रशिक्षण दिहल जाला. तेसर होला लोग समाजी जो साज बजावेला लोगा आ नाच के समान ढोए वाला लोग. एह पुरा टीम के जिम्मा मालिक आ मुंशी के होला. मालिक द्वारा सालाना के अनुबंध पर समाजी, नर्तकी आ एक्टर के राखल जाला. टीम के कमाई के मुख्य स्रोत ह लगन आ पर्व त्योहार के महीना. बाकीर समारोह आ पारिवारिक उत्सव के मौका पर भी नाच पार्टी के बोलावल जाला. एहे मौका पर नाच पार्टी साटा बान्हेला तय पैसा पर आ आयोजक किहां जाला. एह तरह से इ पूरा व्यावसायिक रंगमंच बा काहे कि ए कलाकारन के कमाई नाच से होला. साल के कुछ महिना खासकर बरसात के महिना अभ्यास के महीना ह. जेमे नाच दल मिलके अभ्यास करेला. एही अभ्यास के बाद साल भर प्रदर्शन होला. पहिले मुंशी लोग के काम अभ्यास करावल रहल ह.\nसमय के साथ एह लोक रंगमंच पर बहुत बदलाव आईल बा. टेक्नोलजी, आर्केस्ट्रा, मनोरंजन के बदलत परिभाषा, वैश्वीकरण इत्यादि के एक साथ प्रहार से एह मंच के शामियाना उखड़े लागल बा. अपना के बचाव के लेल इ नाच रूप हर तरह के समझौता कईलक. अश्लीलता के आगमन एतना भईल एमें कि एकर सामान्य दरशक भी ऐसे धीरे धीरे दूर हो गईल बा. आर्केस्ट्रा एह मंच के बहुत नुकसान देहलस. आर्केस्ट्रा के अईला के बाद पुरुष नर्तकी के मुकाबला महिला नर्तकी से हो गईल. आ नारी देह के तुलना में पुरूष देह के भाव कम हो गईल. नचनिया से बढ़्त छेड़-छाड़, सामाजिक अस्वीकृति से एह पेशा के कोई नईखे अपनावे के चाहत. मंहगाई के एह दौर में आर्थिक सुरक्षा के अभाव भी कलाकारन के हड़कावे के कारण बा. धीरे धीरे नाच पार्टी बंद होत जाता. जे चलता उ जैसे तैसे चलता. पहिले के सामंती मानसिकता के लोग आ कम आय वाला लोग भी एह पार्टी के बोलावे लेकिन अब इहो लोग नाच के नईखे बोलावत.\nपाठ चालू बा\nसरकार के भी एह नाट्य रूप पर कौनो ध्यान नईखे. ओकर कारण बा समाज में एकरा प्रति लोग के भाव. एक जमाना में मनोरंजन के मुख्य् स्रोत रहल नाच से आज लोग अपना के जोड़े में अपन तौहीन बुझता. आर्केस्ट्रा आ डीजे के जमाना में नाच के के पुछता. आ जौन समाज में इ पनपल ओही समाज के लोग जब एकरा से पीछा छोड़ावता, तब और केहु का करी. एकरा के बचावे ला भी केहु के ध्यान नईखे. आजकल के जमाना में परंपरा के बचावे के के चाहता?\nफेर एक बेर नागा के बात. जीवन भर नाच से नाम आ धन कमाये वाला नागा के ओकर घर के लोग ही जीवन के उत्तरार्ध में उपेक्षित कईलक आ ताना देलक. इ जनला के बाद भी कि उनकर आधार नाच बा. आज ओ लोग के लाज लागता इ कहाये में कि उनकर बाबुजी नचनिया हऊएं. लईका लोग के एह भावना ला समाज जिम्मेदार बा. जे एगो कलाकार के कलाकार के इज्जत नईखे देत. ओकर नचनियापन आ जाति ओकर पहचान बन गईल बा. ओकर कला के कौनो मोल नईखे. भोजपुरिया समाज के जौन क्षरन भईल बा ओमे का इ मासिकता जिम्मेवार नईखे?\nका बात बा कि एही विधा से भोजपुरी ठाकुर के महान कह के गुण गान कईल जाता लेकिन उनका समाज के अधिकांश लोग के हंसी के पात्र मान के तिरस्कृत कईल जाता. वैसे भिखारी के कम तिरस्कार ना भईल. लेकिन उनकर मूल्य लोग बूझलक. एह कलाकारन के का होई…? नागा हमरा से पुछेलें कि नाच के का होई? हमनी के सीखल बुद्धि के का होई? हम एह सवाल पर उनका भूलिया दिलें काहे कि जवाब नईखे… खोजे के बा!\nनाच पर खोजला से भी कौनो किताब ना मिली. कुछ अनुभव, कुछ देखल नाच, कलाकारन से बातचीत पर इ लेख आधारित बा. एह लेख के परिष्कार ला सुझाव आवश्यक बा. नाचा के विकास जाने में अनुप रंजन पांडेय जी से बातचीत सहायक भईल. जिनकर नाचा पर शोध बा. नौटंकी ला कैथरीन हेन्सन एगो किताब लिखले बाड़ी. चौमासा पत्रिका से भी एक आध गो लेख से सहयोग मिलल. कोसिस होई कि इ लेखन शृखंला में होखे. प्रतिक्रिया के इंतज़ार.\nअमितेश दिल्‍ली युनिवर्सिटी से रिसर्च कर रहे हैं। रंगमंच, सिनेमा और साहित्य में इनकी ग‍हरी दिलचस्‍पी है. बतौर अमितेश किताबों के बाहर की दुनिया में सीखने कि लिये ज्यादा कुछ है …’ इनसे amitesh0@gmail.com पर संपर्क साधा जा सकता है.\nसरोकार से साभार\nप्रस्तुतकर्ता Punj Prakash पर 10:15 pm


का हो अखिलेश, कुछ बदली उत्तर प्रदेश ? – Anjoria\nMar 20, 2012 अखिलेश, उत्तर प्रदेश, बेरोजगारी भत्ता, मायावती, मुलायम, यूपी\nआप त जानते हईं कि हमहन के देश के लोग आ खास कर के यूपी के लोग साक्षरता से लिहले रोजगार ले फिसड्डी बाड़े. विकास के बात कइल त खैर जरला पर नून छिड़कल जस हो जाला. ई विकासे के मार ह कि राहुल गांधी यूपी वालन के भिखारी शब्द से सुशोभित कर जाले आ फ़र्जी कागज़ फाडत-फाड़त आप के ताजपोशी ला लाल कालीन बिछवा जाले. अपने हालांकि तबहिये कह दिहले रहीं कि चुनाव परिणाम का बाद ऊ अउरियो बहुत कुछ फड़ीहें. आ देखीं ना हार सकरला का बाद से लोकसभा में लउकबो नइखन कइले. सुने में आवत बा कि अपना महिला मित्र का संगे कवनो परदेसी जमीन पर लउकल रहले. खैर, ऊ त चुनावी माहौल रहे. अपहू बहुत कुछ दाएं-बाएं बोल गइल बानी. कर करा गइल बानी. चलीं ओह सब के भुला देत बानी. बाकिर कबो राहुल से भेंट होखो त उनुका के बतायब जरूर कि यूपी के लोग अब देशे ना दुनियो में कई जगहा माथ पद पर भा अगिला कतार मे लउकेले. आ ई सब आजु से ना बरीसन बरीस से बा.\nहँ, ई सही बा कि उद्योग धंधा ना रहला का चलते बहुते बेरोजगार नवही मुंबई, दिल्ली, कोलकाता, आसाम वगैरह भा दुबई, बैंकाक, अफ़्रीका, आस्ट्रेलिया, लंदन, वाशिगटन वगैरह जगहन पर जात रहेले. कबो आस्ट्रेलिया, कबो आसाम त कबो मुंबई वगैरह में पिटातो रहेले. त एहमें ओह बेचारन के का दोष? ई सब त आप राजनेतवन के किरिपा बा. ओहिजा जाहूं में अउर पिटाहूं में. ना त देखीं ना जौनपुर से मुंबई गइल कांग्रेसी कृपाशंकर सिंह भा आज़मगढ से मुंबई गइल आपही के पार्टी के अबू आज़मी जे कबो मजदूर रहन, अब अरबपति बाड़न. भलही भठीयरपन वगैरह के अछरंग लाग गइल त का ! राजनेता होखे के कवच त बा नू. आ बहुते सगरी लोग अइसनो बा जे दिल्ली मुंबई ना गइल. लखनऊवे भा अपने गृह जनपद में कृपाशंकर सिंह आ अबू आज़मी के कान काटत बइठल बाड़न. केकर केकर नाम लीं आ केकर ना लीं ? अउर कि कवना पार्टी में ई भईया लोग नइखे. भठियरपन, दबंगई, गुंडई वगैरह में सबही एक दोसरा से अव्वल बाड़े. बसपा आ सपा त फोकट में बदनाम बाड़ी सँ. का कांग्रेस, का भाजपा, का पीस, का ई, का ऊ सगरी पार्टी में एक से एक टॉपर बइठल बाड़े. आप एहनी सब पर अँकुसा वगैरह लगावे के नाटको करब कि ना ? आ कि फेर जेपी ग्रुप भा पोंटी चड्ढा वगैरहनो पर कागजी तलवार भांजब ? आखिर एहसे पहिले ई लोग त अपनही के खेमा में रहुवे.\nबताईं आपके कि हमहू कबो जहाज चलवले बानी. पानीओ वाला आ आसमानो वाला. तलवार आ बंदूको. बाकिर बचपन में. खिलौना वाला. कागज के नावो. जब कबि बरखा होखे नाव भा जहाज कहीं तुरते बनावत रहीं इ चलाइयो लेत रहीं. वइसहीं जइसे आपलोग चुनाव के एलान होखते घोषणा पत्र बना लीहिले, वादा-इरादा गढ लीहिले आ चुनाव बाद भुलाइयो जाइले. वइसहीं जइसे आप चुनाव में डी पी यादव के त पार्टी में शामिल करे से मना कर दिहनी आ साथही आज़म खां के तबहिये नाप लिहनी आ मोहन सिंह जइसन के शहीद करा दिहनी. लोगो के बहुते नीमन लागल. बाकिर ई का ? अपने त निर्दलीय राजा भैया जे पोटा, गैंगेस्टर वगैरह से सुशोभित हउवें, जेल यात्रा वगैरहो में निपुण हउवें, उनुको के जेल मंत्री बना दिहनी. निर्दलीय होखला का बावजूद. कुछ पत्रकार ना जाने कइसे सवाल उठा दिहले आप के सोझा त आप बता दिहनी कि राजनीतिक दुशमनी का चलते उनुका पर मुकदमा लिखाइल रहुवे. इशारे इशारा में बिना नाम लिहले कह दिहनी कि मायावती उनुका के रंजिश में फंसवली. आ कहनी कि तारीख देख लऽ. का बात करत बानी अखिलेश जी? तारीख त बतावत बिया कि राजा भईया पर सबले पहिला मुकदमा लिखाइल रहुवे साल १९८९ में. धारा १४७, १४८, १४९ आ ३०७ में. तब आपके पिताश्री मुलायम सिंह यादव मुख्यमंत्री रहनी. कवनो मायावती वगैरह बा. त का आपहू के कबो कवनो राजनीतिक रंजिश रहल रहे राजा भईया से? तबहियो मंत्री बना दिहनी ? अतने ना जब ६ जुलाई, १९९५ के कुंडा के दलेरगंज में ३५ गो मुसलमानन के घर जरा दिहल गइल रहे तब तीन दिन ले एह मुसलमानन के घर धू-धू करके जरत रहल. आगजनी का बाद मुस्लिम लडकियन से बलात्कार करवा के ओकनी के गायबो करवा दिहल गइल रहे. दलेरगंज में तब सिर्फ़ बूढ़ आ लांगड़े बाचल रह गइल रहले. बाकी लोग घर छोड भाग गइल रहे. तब आपके पिताश्री मुलायम सिंह यादव हफ्ता भर ले विधान सभा ना चले दिहले रहले. एह मुसलमानन के कुसूर सिर्फ़ एतने भर रहल कि ऊ राजा भईया के वोट ना दिहले रहले. एहन के वोट नियाज़ हसन के मिलल रहे जे विधान सभा अध्यक्ष रहले.\nकल्याण सिंह जब मुख्यमंत्री रहले तब उनुका साथे हम प्रतापगढ गइल रहीं. चुनाव कवरेज ला. ऊ तब राजा भईया के कुंडा के गुंडा कहिके ललकरले रहले. आजुवो गूगल पर कुंडा टाइप करब त पहिले कुंडा के गुंडे खुलेला. फेर कुछ अउर. कल्याणे सिंह राजा भईया पर पहिला बेर पोटा वगैरहो लगवले रहले. लेकिन पतित राजनीति के खेल देखीं कि कल्याणे सिंह राजा भैया के सबसे पहिले कैबिनेट मंत्री बनवले. राजा भईया जब राजभवन में किरिया लेबे बइठल रहले तवनो दिने राजा भईया पर वारंट रहल से हम तबके प्रमुख सचिव गृह हरीशचंद्र जी से बतवनी कि देखीं एहिजा अपने के एगो वांटेड अपराधी बइठल बा. ऊ तुरते चौकन्ना भइले आ पूछले कि कहवाँ ? हम किरिया लेबे वाला मंत्रियन का साथे बइठल राजा भईया के देखवनी त ऊ ढीला पड़ गइलन. मेहराइल मुसुकी फेंकत कहले आपहू का मजाक करत बानी ? इहे बात थोडका देर बाद हम तब के पुलिस महानिदेशक श्रीराम अरुण से कहनी. ऊ हडबडा गइले आ फ़ौरन उनुकर हाथ अपना रिवाल्वर पर चल गइल. बाकिर जब हम उनुका के राजा भईया के देखवनी त उहो थिरा गइले. ई तब रहे जब ई दुनु अधिकारी ईमानदार आ कड़क छवि वाला मानल जात रहलन. बलुक हम त श्रीराम अरुण से इहो कहनी कि बताईं, अगर आपके जगहा हिंदी फ़िल्म के नाना पाटेकर टाइप कवनो पुलिस अफ़सर होखीत त का करीत ? एहिजे पटक के पहिले राजा भईया के निपटा दीत. शपथ-वपथ बाद में होत रहीत. बाकिर श्रीराम अरुण बेचारा हंसी, मेहराइल हंसी हँस के रह गइले.\nअखिलेश जी, आपके मालूमे होई कि राजा भईया पर अबहियो ३५ गो से अधिका मामिला दर्ज बावे. आपके शायद इहो मालूमे होई कि इलाहाबाद के चौधरी महादेव प्रसाद कालेज से थोड़िका पढाई कइले राजा भईया के उनकर पिता उदय प्रताप सिंह एहसे बेसी ना पढ़वले कि बेसी पढ़ला लिखला से आदमी कायर बन जाला. से देखीं ना राजा भईया कायर ना भइलन आ बहादुरी के कतना त कीर्तिमान स्थापित कर दिहलन. पोटा, गैंगेस्टर सब से सुशोभित बाड़े. आ आप हईं कि बतावत बानी कि उनुका के राजनीतिक रंजिश में फंसावल गइल बा. अरे मायावती अउर अमर सिंह के एके साथ रिगावही के रहल त कवनो दोसर तरकीब अजमवले रहतीं. ई तरकीब कबो हो सकेला कि भारी पड जाव.\nप्रिय अखिलेश जी, अइसन नादानी कवनो सरकार के मुखिया के शोभा ना देव. आपके पिताश्री एहसे पहिले अमरमणि त्रिपाठी मामिलो में इहे कइले रहीं. जब ऊ मायावती मंत्रिमंडल सुशोभित करत रहले तबहिये मधुमिता के मरवावे के आरोप उनुका पर लागल. आपके पिताश्री उनुका नाकिन दम कर दिहलन. उनुका तब मंत्री पद से इस्तीफ़ा देबे के पड़ल. बाकिर ई का ! आपके पिताश्री के जब सरकार बनल त उहे अमरमणि उनकर तारनहार बन गइलन. अब त खैर ऊ मेहरारू संगे जेल के शोभा बढावत बाड़े बाकिर उनुका बेटा के त आप तार दिहनी. विधायक बन गइल बा. अचरज ई कि ओकरा के मंत्री ना बनवनी. आज़म खां से लगाइत शिवपाल, बलराम यादव, राजाराम पांडेय वगैरह सबही त आपके चचे हउवें. संबंधे में ना राजनीतिओ में. तनी सावधान रहब. आपके पिताश्री आपके मुख्यमंत्री बनवनी पुत्र मोहे में सही एहिजा ले त ठीक रहुवे. बाकिर ई जे आपन शिवजी के बरातो आप के माथे मढ़ दिहनी एकर का का कीमत आवे वाला दिनन में आपके चुकावे के पड़ी, से त आवे वाला दिने बताई. तवना पर आपके अपने कार्यालयो में अनिता सिंह जइसन चाचियन से निबाहे के पड़ी. साँचहू आपके पिताश्री ई सब करि के कतई ठीक ना कइनी. आशीर्वाद दे के कह त दिहनी कि आप अपना कुर्ता पर दाग ना लागे दीं. बाकिर जे तमाम दागी मंत्रियन आ अफ़सरान के फौज से आपके रुंध दिहनी, ओकर का करब आप ? एह बंधन आ बाधा से कइसे छुटकारा पाएब ? आपके साथ जाने-अनजाने हो इहे गंइल बा कि केहू आपके पाँख काट के हाथ में थमा देव आ पूछे कि भाई उड़त काहे नइखऽ ? हमरा त डर लागत बा कि बहुमत के सरकार का बावजूद आपके गति कहीं मनमोहनो सिंह से खराब मत हो जाव. भगवान बचाए आपके एह बला से ! खुदा महफ़ूज़ राखे हर बला से !\nआप के पिताश्री मुलायम सिंह के राजनीति आ कार्यशैली से हमहीं का बहुते लोग वाकिफ़ बा. हम त बार-बार आपके पिताश्री के कवरो कइले बानी, साथ में यात्रा कइले बानी, बहुते सगरी इंटरव्यू कइले बानी. बलुक एक बेर त जान जात-जात बाचल. तब १९९८ में मुलायम सिंह यादव संभल से चुनाव लडत रहलन. हमहन कुछ पत्रकार कवरेज खातिर संभल जात रहीं कि एगो ज़बर्दस्त एक्सीडेंट हो गइल. सीतापुर से पहले खैराबाद में. हमहन के अंबेसडर आ ट्रक आमने-सामने लड गइल. हमार साथी जयप्रकाश शाही आ ड्राइवर के त मौके पर निधन हो गइल. हम आ गोपेश पांडेय कवनो तरह बाच गइनी जा. आपके पिता तब हमहन के इलाज आ देख रेख में कवनो कसर ना छोड़ले रहीं. सब से पहिले देखे आवे वालनो में उहें रहनी. हम जानत बानी कि अइसही अउरियो तमाम लोग के मदद ऊ हमेशा करत रहल बानी. चाहे सत्ता में रहल होखीं चाहे सत्ता से बाहर.\nअबही ताज़ा कडी बनलन अदम गोंडवी. उनुकरो इलाज में, देखो-रेख में आपके पिता कवनो कमी ना होखे दिहनी. अब ऊ ना बचलन, ई अलगा बाति बा. से कहे के कुल मतलब ई कि मुलायम सिंह यादव के नियति अउर नीति से बार-बार वाबस्ता रहल बामी हम भा हमरा जइसन लोग. से समुझ में आ जात बा कि ऊ अब का कहब आ का फैसला लेहब ? अबहीं आपके देखल बाकी बा. तुरंत-तुरंत कुछऊ कहल जल्दबाज़ीए होखी. लेकिन अबही जवन पूत के पालना वाला पांव लउकत बा, ऊ बहुते भरोसा नइखे देत, ई कहे में हमरा इचिको संकोच नइखे. अबही जवन मायावती राज में उत्तर प्रदेश दलित उपनिवेश में तब्दील हो गइल रहल, लागत बा कि अब यादव उपनिवेश के आहट बा. मायावती राज में जइसे ब्राह्मणोवाद के छँवक लउकत रहुवे, लोग खाँसत रहल. यूपी के सेहत खातिर ना ऊ ठीक रहुवे ना ई ठीक बा. संतुलन बनावत चलला में का हरजा बा ? फेर आप अउर आपके पिताश्री त लोहिया माला जपे वाला हईं. लोहिया त एह सबके इचिको भर पसंद ना करत रहलन, त आपके गला से ई सब कइसे घोंटात बा ? आपके पिताश्री त खैर लोहिया लोहिया जपतो रहसु आ इहो सब करत रहसु अपना मुख्यमंत्रीत्व काल में. लोहिया के लगभग सगरी सिद्धांतन के ऊ तिलांजलि देत राजनीति करे के आदी हईं.\nसंचय का खिलाफ़ रहलन लोहिया. बाकिर मुलायम पर आय से अधिका संपत्ति के मामिला आजुवो सुप्रीम कोर्ट में लटकल बा. वंशवाद भा परिवारवाद का खिलाफ़ रहलन लोहिया. बाकिर देखीं ना आपके पूरा परिवार सत्ता में लोट-पोट बावे. आप खुदहु अपना पिता के विरासत सम्हरले बइठल बानी. जवना कांग्रेस का खिलाफ़ लोहिया भर जिनिगी लड़त रहलन, आप लोग पहिले ओही कांग्रेस दूध पियत रहीं, आ अब ओकरे के दूध पिआत बानी. त ई सब का ह ? अउर अइसने तमाम बात बा जवन लोहिया का खिलाफ़ आपलोग करते रहीलें. ई ठीक नइखे. ना आप खातिर, ना आपके पार्टी भा सरकार खातिर, ना ही यूपी भा देश खातिर. ठीक वइसही जइसे आप ऐलान कइले बानी कि मायावती के बनवावल स्मारकन से मूर्तियन के त ना हटाएब बाकिर ओहिजा स्कूल भा पार्क बनवाएब. ई ठीक नइखे. आप बार-बार कहत बानी जे बदला के कार्रवाई ना करब. बाकिर होखी ई बदले के कार्रवाई. आप मानीं चाहें मत मानीं, नाक आगे से पकड़ीं भा पाछे से बात एकही बा. अंबेडकर होखसु भा कांशीराम, एक बार आप उनका से असहमत हो सकीले, कवनो बात ना दस बार चाहे हजार बार होईं. बाकिर ऊ हमहन के समाज के सझवा के धरोहर हउवें, ईहो मान लिहला में कवनो नुकसान नइखे. ओह स्मारकन भा पार्कन में भइल धांधली पर त आप पूरा कार्रवाई करीं बाकिर ओहिजा स्कूल भा अस्पताल बनवावल तर्क सम्मत ना होखी. बहुते ज़मीन पडल बा उत्तर प्रदेश में. जतना चाहीं ओतना स्कूल भा अस्पताल बनवाईं. बाकिर ई बदला के कार्रवाई ठीक नइखे. कम से कम आपके सरकार का हित में त कतई ना. ना होखे त एक बेर पाछा मुड़ के इतिहास पर नज़र डाल लीं. आपके पिताश्री के एगो गुरु हईं चौधरी चरण सिंह. जनता पार्टी सरकार में जब केंद्रीय गृहमंत्री बननी त इंदिरा गांधी का खिलाफ़ एतना आयोग पर आयोग बइठा दिहनी कि जवना इंदिरा गांधी के जनता एकदमे साफ कर दिहले रहुवे, ओही इंदिरा गांधी के वापिस आवे में पाँचो साल ना लागल. अढ़ाईये साल में जनता फेर जनता पार्टी के धूरि चटावत इंदिरा गांधी के वापस दिल्ली में सत्ता दे दिहलसि. त ई आ अइसने गलतियन से बाचब तबहिये आप के आ यूपी के भला होखी. टकराव से त सभकर नुकसाने होखी. ई सही बा कि जनता मायावती के मूर्तियन आ पत्थरन के बिलकुल पसंद ना कइलसि. बाकिर जवन आप करे जात बानी, जनता उहो पसंद ना करी.\nनीमन रही अखिलेश जी कि मतभेद आ रगडा-झगडा छोड उत्तर प्रदेश के विकास का राहे ले जाईं. जनता आप के रुप में विकास के सपना देखले बिया, विनाश के ना. नाहीं काल्हु के वापिस आके मायावती भा केहू अउर लोहियो पार्क में स्कूल भा अस्पताल खोले लागी. अइसन बातन के कवनो अंत ना होला. कवना कवना स्मारक भा पार्क के स्कूल भा अस्पताल में बदलब हमनी का भला? अबही पहिले त अपना पार्टी के लोगन के अनुशासन में बान्हीं आ कहीं कि दबंगई छोड के शांति कायम करे लोग. नाहीं अबही पांचे साल पहिले एगो नारा लागल रहल कि चढ गुंडन का छाती पर, मुहर लागी हाथी पर ! त तब हाथी के राज आइयो गइल रहे. बाकिर अबही अबही आप हाथी के साइकिल से कचारत राज करे आइल बानी, त अइसन कुछ मत करीं कि हाथी जल्दिये लवटि आवे. भा फेर इलाकाई पार्टियन से उबियाइल लोग पंजा भा कुछ अउर देखे लागे. अबहीं त देखीं ना कि हमरा गाँव से एगो पुरनिया आइल बाड़न. चुनाव घरी आपके भाषण सुन के बहुते मोहित रहलन आप पर. माफ़ करब आप के भाषण सुन के ना बलुक आपके भाषण में बेरोजगारी भत्ता के बात सुनि के मोहित रहलन. ऊ हमरा पाछा पड़ल बाड़न कि आपसे मिलवा देहीं. हम बता दिहनी कि आप बहुते बिजी बानी, मिल ना पाएब. बाकिर ऊ चाहत हईं कि कवनो तरह उनकर बाति आपले चहुँप जाव. त अखिलेश जी, ई चिट्ठी दरअसल उनकरे बात कहे खातिर लिखे बइठल रहीं. माफ करब बहुते कुछ दायां बाँया लिख दिहलनी. त ओह बुजुर्गवार के कहना बा कि उनहन के त आप ठग लिहनी. आ उनुके के ना सगरी जवार के ठग लिहनी. सभे आपके एही असरे वोट दिहले रहुवे. अब सभकर आसरा टूट गइल बा. ऊ कहत बानी कि जब आप बेरोजगारी भत्ता के भाषण दिहले रहीं तब उमिर के कवनो सीमा ना बतवले रहीं कि पैतीस का बादे बेरोजगारी भत्ता मिली. उनकर तीन गो बेटा आ एगो बेटि बिया. सब पढल-लिखल बेरोजगार. अबही पैतीस के होखे में दस साल से बेसी के टाइम बा. हम बतवनी जे घोषणा-पत्र में साफ लिखल बा पैतीस साल का बाद. त उहों के हमरा के साढ डपट दिहनी कि भाषण घरी कवनो घोषणा पत्र ना बँटाइल रहुवे.\nअब हम उनुका के कइसे समुझाईं आ का समुझाईँ अखिलेश जी? आपही बताईं. बेरोजगारी भत्ता के साथे-साथ रोजगारो के तमाम योजना का ना चला सकीं आप ? आखिर बहुमत के सरकार हवे आपके. कुछऊ कर सकीलें आप. आप जवान हईं. एगो युवा के तडप आ उहो रोजगार के तडप का आप ना जानत होखब ? ज़रुरे जानत होखब. बंगला में एगो कहाउत कहल जाला कि केहू के खाये के मछरी दिहला से नीक होला कि ओकरा के मछरी मारल सिखा दिहल जाव. आपहू आखिर इहे काहे नइखीं कर देत ? आखिर कबले बेरोजगारी भत्ता देहत प्रदेश के नवहियन के भिखारी बनवले राखब ? अब देखीं ना क कि ई चिट्ठी आपके भेजे जाते रहनी कि तीन चार दिन पुरान अखबार लउक गइल. जवना में हमनी के एगो बुजुर्ग लेखक अमरकांत जी के ज्ञानपीठ सम्मान दिहला के खबर छपल बा. उहाँ के सम्मान लिहला का साथे एगो बयानो जारी कइले बानी. दरअसल उत्तर प्रदेश हिंदी संस्थान लेखकन के हर साल जवन सम्मान पुरस्कार देत रहुवे ओकरा के मायावती अपना तानाशाही से रद्द कर दिहले रही. त अमरकांत जी चाहत बानी कि ओकरा के मुलायम सिंह बहाल करसु. अखिलेश जी, अगर आप एहू पर विचार कर सकीं त खुशी होखी.\nहँ, ई चिट्ठी तनिका ना बहुते बड़हन हो गइल बा. का करीं बाते बहुत बा. अबहियों बहुत बात रह गइल बा. जे फेर कबो. एक बात अउरी बताईं कि मन करी त आपके अइसने अउरी चिट्ठी लिखत रहब. लोग के बात बतावे खातिर. एहूसे कि हम जानत बानी कि आपके अफ़सरशाही, कार्यकर्ता अउर अखबार, चैनल सब के सब अब चाटुकार हो गइल बाड़न. बिकाऊ आ पालतू हो गइल बाड़े. जवन बात आप के नीक लागे उहे बात आपसे कहीहें. बाकी पी जइहें. अब देखीं ना कि मायावती अफ़सरान के अतना टाइट कर दिहले रही कि बेचारा आपन बाते कहल भुला गइले. का आई ए एस, का आई पी एस, का पी सी एस, पी पी एस सबही आपन सालाना वीक तक मनावे के बरीसन के परंपरा तक तूड़ दिहलें एह पाँच सालन में. त जे लोग आपन बात कहहू में कायर भा नामरद होखे का हद ले चल जासु ओह अफसरन से आप उम्मीद करी कि ऊ जनता के दुख दर्द बता के भा आपके गलती बता के आ बैल हमरा के मार कहीहें ? का अइसहीं एगो एक नान आइ ए एस कैबिनेट सेक्रेट्री बनि के एहलोगन पर बरीसन राज कर गइल ? अउर ई अपना के रुलर के खांचा से बाहरो ना निकाल पवलें. अब त ई अफ़सर अतना दिन ले पिंजड़ा में बंद रह चुकल बाड़े कि आप गलती से जे बाहरो निकाल देहब एहनी के त ई उड़ ना पइहें. कवनो कुकुर बिलार भलही एहन के मार के खा जाव. रहल बात अखबार आ चैनलन के त उनुकर हालत त एह अफसरनो से गइल बितल बा. ई सब अब महज दुकान बाड़ी सं. जब जेकर सत्ता बा तब तेकर अखबार बा, तब तेकर चैनल बा. अबहीं के मायावती के रहल, अब आप के हउवें. अब बचले आपके कार्यकर्ता. त सत्ता मिलला का बाद ऊ होशो में बाड़े का भला ? वइसहू नीचे के नेतागिरी अब अउरो पतित हो गइल बा जइसे उपर के. से चिट्ठी हम लिखत रहब. आप अउर आपके मशीनरी के नीक लागे भा बाउर. हम त चिट्ठी लिख-लिख के पूछ्ते रहब कि “का हो अखिलेश, कुछ बदली उत्तर प्रदेश ?”


ग्राम प्रधान के गोली मार के हत्या – टटका खबर\nभदोही के नई बाजार इलाका के रैमलपुर गाँव के प्रधान अच्छेलाल मौर्य के शुक का दिने कुछ अपराधी गोली मार के हत्या कर दिहलें. बतावल जात बा कि उनका संगही मोटरसाइकिल पर ग्राम रोजगार सेवक प्रमोद कुमार मौर्यो सवार रहले. प्रधान के लाश शनिचर का दिने सुरइन इलाका सड़क किनारे मिलल. पुलिस अब प्रमोद कुमार मौर्य से पूछताछ करत बिया.\nTags: भदोही, हत्या


स्विफ्ट - विकिपीडिया\nकोआपरेटिव सोसाइटी (Cooperative society)\n3 मई 1973; 49 साल पहिले (1973-05-03)\nLa Hulpe, बेल्जियम\nसोसाइटी फॉर वल्डवाइड इंटरबैंक फिनांशियल टेलिकम्युनिकेशन (Society for Worldwide Interbank Financial Telecommunication), जेकरा संछेप में स्विफ्ट (SWIFT), आ कानूनी रूप से S.W.I.F.T. SCRL के नाँव से जानल जाला, बेल्जियम के एगो कोऑपरेटिव सोसाइटी हवे जे दुनियाभर के बैंक सभ के बीचा में बिचौलिया के काम करे ला। ई सॉफ्टवेयर आ सर्विस भी देला, फ़ाइनान्शियल संस्था सभ के। अइसन बेवस्था खातिर एकर आपन प्रोपरेटरी "SWIFTNet" बाटे। एकरे अलावा की ISO 9362 बिजनेस पहिचानक कोड (BICs) उपलब्ध करावे ला जिनहन के पापुलर भासा में स्विफ्ट कोड ("SWIFT codes") कहल जाला। स्विफ्ट ट्रांसफर के इंटरनेशनल मनी ट्रांसफर भी कहल जाला।\nस्विफ्ट प्रतिबंध[संपादन करीं]\nएक किसिम के प्रतिबंध भा बैन हवे। एकरा के स्विफ्ट सैंक्शन (SWIFT sanctions) भी कहल जाला। ई एक किसिम के रोक हवे जेकरा चलते कौनों देस के बैंक सभ के स्विफ्ट पेमेंट सिस्टम के इस्तेमाल से बहरें क दिहल जाला।\nएह बैन के इस्तेमाल 2012 में ईरान के खिलाफ़ कइल गइल रहल। फरवरी 2022 में रूस के बैंक सभ पर सीमित तरीका से ई प्रतिबंध लगावल गइल, हालाँकि, पूरा तरीका से रूसी बैंक सभ के एह सिस्टम से बाहर ना कइल गइल।\n↑ "CBE Public Search". kbopub.economie.fgov.be. FPS Economy, SMEs, Self-Employed and Energy. Retrieved 27 February 2022.\n↑ "SWIFT and sanctions". SWIFT - The global provider of secure financial messaging services (in English). Retrieved 28 फरवरी 2022.\n↑ "रूस-यूक्रेन तनाव: रूस पर अमेरिका और ब्रिटेन के प्रतिबंधों के क्या मायने हैं". BBC News हिंदी (in Hindi). 23 फरवरी 2022. Retrieved 28 फरवरी 2022.\n↑ "SWIFT पेमेंट सिस्टम: US, EU की सख्ती से क्या रूस को राहत दे सकता है चीन?". BBC News हिंदी (in Hindi). 28 फरवरी 2022. Retrieved 28 फरवरी 2022.\n"https://bh.wikipedia.org/w/index.php?title=स्विफ्ट&oldid=711196" से लिहल गइल\nएह पन्ना पर आखिरी बेर संपादन 1 मार्च 2022 के 10:22 बजे भइल रहल।


“नरजिस म्यूजिक” के म्यूजिक क धूम “संगीत भोजपुरी” चैनल पर | CinemaBhojpuri.in\n“नरजिस म्यूजिक” के म्यूजिक क धूम “संगीत भोजपुरी” चैनल पर\nJuly 1, 2012 - इण्डस्ट्री न्यूज, गीत संगीत, फिल्मकार\n- Tagged: नरजिस म्यूजिक\t-2comments\tसिनेमा भोजपुरी के बढ़ावा देबे आगे आइल ‘नरजिस म्यूजिक’ कम्पनी से रिलीज भइल अनेके भोजपुरी फिलिमन के गाना आजुकाल्ह ‘संगीत भोजपुरी’ चैनल पर बहुते पसंद कइल जात बा. भोजपुरी फिल्म ‘रंगबाज़’ के अपार सफलता का बाद ओकर डीवीडी ‘नरजिस म्यूजिक’ लान्च कइलसि त उहो दर्शकन के पहिलका पसंद बन गइल बा. ‘संगीत भोजपुरी चैनल’ पर ओकर सगरी गीत चाव से देखल जात बा. ‘लच लच लचके मोरी कमरिया…’ आ ‘जोबना कइले बाटे…’ वगैरह गीत आजुओ सुनेवालन के ज़ुबान पर चढ़ल बा. अब जल्दिए रिलीज होखे जात हैदर काज़मी अभिनीत फिल्म ‘कालिया’ के सगरी गीतो सिनेप्रेमियन क बीच हिट हो गइल बा. कालिया के गीत ‘संगीत भोजपुरी चैनल’ पर दिन भर में दर्जनो बेर से अधिका हाली प्रसारित कइल जात बा. एह फिल्म के गीत ‘लाहे लाहे पेरेलऽ कमरिया…’, ‘करवट फेरऽ ना बलमुआ…’, हाय रे ज़वानी…’, रेंज़र पे चढ़िके…’, वगैरह गीत सुनेवालन के डिमांड में बा. एकर ‘मोबाईल कालर ट्यूनो’ खूब डाऊनलोड होत बा..\n“नरजिस म्यूजिक” कम्पनी के सीएमडी आ अभिनेता हैदर काज़मी खुदहू फिल्म-निर्माता हउवें एहसे ऊ निर्माता लोगन के दरदो बढ़िया से जानेले. उनकर कोशिश बा कि केहू के हक ना मराव. “नरजिस म्यूजिक” अपना वेबसाईट आ डिज़िटल चैनल से अपना रिकार्डन के फोकट में प्रचारप्रसारो करेले जबकि दोसर कंपनी एह दिसाईं कुछ ना करसु. बाकिर लाखों रूपिया पब्लिसिटी क नाम पर ऐठ लेली सँ. फिल्म-निर्माता हमेशा चिन्तित रहेलें कि कवना कंपनी के अपना फिलिम के म्यूजिक दिहल जाव जेहसे ऊ जनता का बीचो चहुँपे आ कुछ फायदो होखे. एह मामिला में नरजिस म्यूजिक अव्वल साबित भइल बा. नरजिस म्यूजिक खरीदलसि ‘दामाद’ आ ‘चिंगारी’ के संगीत\nहालही नें नरजिस म्यूजिक दू गो अउरी बड़की फिलिमन के संगीत आ इंटरनेट अधिकार खरीद लिहलसि. एह फिलिमन में विनय आनन्द के ‘दामाद चाही फोकट में’ जवना के निर्माता जय हउवें आ श्रेया श्रीवास्तव के बनावल फिलिम ‘चिंगारी’ शामिल बाड़ी सँ. कंपनी राहुल राय प्रोडक्शन के फिल्म ‘एलान बा’ आ प्रवेश लाल यादव अभिनीत फिल्म ‘राजा के रानी से प्यार हो गईल’ के संगीत अधिकार खरीदले बिया. आवे वाला दिन में सैकड़ौं अउरी फिलिमन के अधिकार खरीदे के इरादा रखले बिया.\n(अपना न्यूज, आ शशिकांत सिंह रंजन सिन्हा के रपटन से)\nमिलत जुलत“कालिया” क आडियो ‘नरजिस म्यूजिक’ पर (3)ले दही… (3)खबर फटफटिया – ७ दिसम्बर २०१२ (3)बिग बी के हाथे धूम-धाम से भइल “गंगादेवी” के म्यूजिक रिलीज (3)अब संगीत निर्देशनो करीहें पवन सिंह (3)To the official site of Related Posts via Taxonomies.\t2 thoughts on ““नरजिस म्यूजिक” के म्यूजिक क धूम “संगीत भोजपुरी” चैनल पर”\tRanvijay singh July 2, 2012 at 4:36 am\tSir mai bhojpuri filmo ki kahani song dailoug and comady atchi tarah likh leta hun sir mujhe ek bar mauka deke dekhiye\nReply\tPrinceRituraj July 2, 2012 at 12:19 pm\tsir hum story, song likhta hu\naur gaana gata hu\nplz. give me chance


भोजपुरी सांस्कृतिक समारोह – Anjoria\nभोजपुरी सांस्कृतिक समारोह\nMar 27, 2012 भोजपुरी सांस्कृतिक समारोह\nभोजपुरी समाज दिल्‍ली, शाखा: आई.एन.ए. कॉलोनी 25 मार्च, 2012 का दिने आई.एन.ए. कॉलोनी में एगो सांस्‍कृतिक समारोह के आयोजन कइलसि जवना में भोजपुरी समाज दिल्‍ली के अध्‍यक्ष आ भारतीय विमानपत्‍तन प्राधिकरण के पूर्व कार्यपालक निदेशक अजीत दुबे मुख्‍य अतिथि रहनी. दुबेजी का अलावा ओहिजा उपस्थित सम्‍मानित अतिथियन में भारतीय विमानपत्‍तन प्राधिकरण के पूर्व क्षेत्रीय कार्यपालक निदेशक यू. एन. सिंह आ भोजपुरी समाज दिल्‍ली के उपाध्‍यक्ष लल्‍लन तिवारी प्रमुख रहनी.\nभोजपुरी समाज दिल्‍ली शाखा: आई.एन.ए. कॉलोनी के अध्‍यक्ष वी. के. त्रिपाठी, महासचिव विनय कुमार सिंह आ कालोनी के आर डब्‍ल्‍यू ए महासचिव आलम सिंहो मंच पर मौजूद रहनी जा. कार्यक्रम में स्‍थानीय कवियन के काव्‍य पाठ आ बचवन के नृत्‍य, गायन आ कविता पाठ वगैरह कार्यक्रम भइल. साथ ही शाखा के फरवरी महीना में सरस्‍वती पूजा का समय करावल चित्रकला आ निबंध लेखन प्रतियोगिता के पुरस्‍कारो बाँटल गइल.\nशाखा के महासचिव विनय कुमार सिंह स्वागत करत शाखा के गतिविधियन के जानकारी दिहलन. अपना संबोधन में अजीत दुबे पुरस्‍कार जीतेवालन के बधाई देत कहनी कि अइसनका आयोजन होत रहे के चाहीं काहे कि एहसे प्रतिभा देखावे के बढ़ावा मिलेला. कहलन कि बहुते एयरपोर्ट कॉलोनियन में रहल बानी बाकिर जवन आनन्द एह आई. एन. ए. कॉलोनी में आजु मिलल तइसन कहीं ना भेंटाइल.\nभारतीय विमानपत्‍तन प्राधिकरण के पूर्व क्षेत्रीय कार्यपालक निदेशक यू. एन. सिंह कहनी कि पूर्वांचल खास कर के बिहार के लोग के सृजनात्‍मक प्रतिभा के करे के चाहीं आ हमनी के हमेशा अपना भाषा अउर संस्‍कृति के पहचान बनवले राखे के चाहीं.\nबनारसी त्रिपाठी के हास्‍य भोजपुरी गीत आ संजीव झा के मैथिली गीत सबके भाव विभोर कर दिहलसि. मनीष कुमार आ देवकांत पाण्‍डेय के कवितो से खूबे समां बनल. मंच संचालन सांस्‍कृतिक सचिव देवकान्‍त पाण्‍डेय कइनी. कार्यक्रम के सफलता में रामजीत साह, मंगल सिंह, राजेश कुमार, विभूति झा, मनीष कुमार, शेखर, संजीव झा, अरविन्‍द कुमार मेहता श्‍याम ठाकुर, बनारसी त्रिपाठी, शैलेश कुमार, गणेश ठाकुर, रामसुमेर यादव, अजय दूबे, देवांशमणि वगैरह के अहम भूमिका रहल.\nमारीशस के राष्ट्रपति इस्तीफा दिहले\nOne thought on “भोजपुरी सांस्कृतिक समारोह”\nबैनर हिन्दिए मे लिखल लउकता, भोजपुरी ना मानल जाई।


मोदी के नेपाल दौरा : लुम्बिनी पहुंचले पीएम, जल्दिए बुद्ध पूर्णिमा के विशेष प्रार्थना में शामिल होईहे - खबर भोजपुरी\nप्रधानमंत्री नरेंद्र मोदी नेपाल के लुम्बिनी पहुंचल बाड़े। इहाँ उ सबसे पहिले पीएम माया देवी मंदिर के दर्शन करीहे अवुरी एगो विशेष प्रार्थना सभा में शामिल होईहे। एकरा अलावे बुद्ध पूर्णिमा के मौका प उ लोग अशोक स्तंभ के सोझा घी के दीप जरा के बोधि के पेड़ के पानी चढ़ा दिहे। ई गाछ उ 2014 में नेपाल के उपहार में देले रहले।\nप्रधानमंत्री मोदी 2566वां बुद्ध जयंती समारोह में भी शामिल होईहे अवुरी बौद्ध विद्वान अवुरी भिक्षु समेत नेपाल अवुरी भारत के जनता के संबोधित करीहे। पीएम के एह यात्रा के मकसद ऐतिहासिक आ सांस्कृतिक परंपरा के साथे नेपाल आ भारत के बीच सदियन से चलल आ रहल धार्मिक संबंध के बढ़ावा दिहल बा।\nबौद्ध संस्कृति आ धरोहर के शिलान्यास करी\nप्रधानमंत्री नेपाल में भारत के पहल पर बनत भारत अंतर्राष्ट्रीय बौद्ध संस्कृति आ धरोहर केन्द्र के शिलान्यास करीहें. एह जगह पर बौद्ध परंपरा के अध्ययन होई।\nसांस्कृतिक-शैक्षिक क्षेत्र में सहयोग बढ़ावे पर संभव चर्चा दुपहरिया में भारत आ नेपाल के प्रधानमंत्री के बीच द्विपक्षीय बइठक होखे वाला बा. एह बइठक में दुनु देशन का बीच सांस्कृतिक आ शैक्षिक क्षेत्रन में सहयोग बढ़ावे खातिर बतकही कइल जा सकेला. प्रधानमंत्री मोदी के सम्मान में एगो भोज भी रखल गईल बा, जवना में नेपाली पीएम अपना मंत्रिमंडल के संगे मौजूद रहीहे। नेपाल से लवटत घरी बुद्ध महापरिनिर्वाण स्थल पर आपन माथा झुका दीहें. नेपाल से लवटला पर प्रधानमंत्री नरेंद्र मोदी कुशीनगर में बुद्ध के महापरिनिर्वाण स्थल पर प्रणाम करीहें. पूजा के बाद चेवर चढ़ावल जाई। एकरा अलावे ध्यान अवुरी बौद्ध भिक्षु के चिवर अवुरी संगदान दिहल जाई। कुशीनगर में उ 15 मिनट तक महात्मा बुद्ध के महापरिनिर्वाण के स्थान के दर्शन करीहे अवुरी स्तूप के दर्शन करीहे। कुछ समय तक ध्यान करीहे। एकरा अलावे उ अलग-अलग मठ अवुरी मठ के बौद्ध भिक्षु के देवदार अवुरी संघदान के दान करीहे।\n2516500cookie-checkमोदी के नेपाल दौरा : लुम्बिनी पहुंचले पीएम, जल्दिए बुद्ध पूर्णिमा के विशेष प्रार्थना में शामिल होईहेyes


बैलगाड़ियन पर निकलल सेना के जवान के बारात – टटका खबर\nधमतरी 29 अप्रैल (वार्ता). छत्तीसगढ़ के धमतरी जिला में एगो अनोखा बारात देखे के मिलल जवना में सेना के जवान रहल लोमश साहू अपना दादा के मनसा पुरावे ला एक दर्जन सजल-धजल बैलगाड़ियन पर आपन बारात निकललन.\nबारात मंदरौद से निकलके 10 किलोमीटर दूर परखंदा गाँव गइल. सात फेरा लिहला का बाद अपना कनिया नेहा साहू के लेके फेरु ओही बैलगाड़ियन का काफिला का साथे लवटलन लोमश. ई बारात देखते बनल काहे कि बैलगाड़ियन के बहुते मेहनत से चटक रंगन में सजावल गइल रहुवे. बैलगाडियन के चक्कन से लेके ऊपरी हिस्सा ला आ बैलनो के रंग से सजावल गइल रहुवे.\nरास्ता में बारातियन के खातिरदारी का साथही बैलनो ला चारा पानी के मुकम्मल व्यवस्था रहुवे. भर रास्ता में बड़े वाला गाँवन के लोग एह अनोखा बारात के जम के निहरलें आ सरहलें.\nलोमश बतवलें कि उनुकर दादा बैसाखूराम के इच्छा रहुवे कि छत्तीसगढ़ के सांस्कृतिक परंपरा बनवले राखे ला ऊ जब शादी करसु त बारात बैलगाड़ी से लेके जासु. एहीसे पुछला कई दिन से बैलगाड़ियन के सजावट के काम चलल आ पूरा उछाह, तामझाम आ शानदार तरीका से बारात निकालल गइल. दुल्हिन नेहो एह ला रजामंद रहली.\nTags: बैलगाड़ी पर बारात


हत्या – Page2– टटका खबर\nजौनपुर जिला के चन्दवक इलाका के कोपा गाँव के एगो नवही रोहित आजु भोर में अपना महतारी के खुरपी से मार डललसि आ अपना बड़ भाई के घवाहिल कर दिहलसि. बड़ भाई सूतल रहले जब बउराह सोनू उनका पर हथौड़ी से हमला कर दिहलसि. एह बउराह लड़िका के गिरफ्तार क लिहले बिया पुलिस. (वार्ता)\nफंल व्यवसायी के बेटा के गोली मार के हत्या\nकाल्हु देर रात वाराणसी का लंका इलाका में कुछ लोग भेलुपुर इलाका के सराय नन्दन निवासी फल व्यवसायी झन्नालाल सोनकर के बेटा सुनील सोनकर के गोली मार के हत्या कर दीहल गइल. पुलिस बतावत बिया कि सुनील रात करीब दस बहे कवनो काम से मोटरसाइकिल से कौशलेश नगर कालोनी गइल रहल जब कुछ लोग ओकरा\nगाजीपुर में बीडीसी सदस्य के गोली मार के हत्या\nगाजीपुर जिला के सैदपुर कोतवाली के मिर्जापुर गाँव के रहेवाला बीडीसी सदस्य कैलाश यादव के कुछ बदमाश गोली मार के हत्या कर दिहले. पुलिस बतावत बिया कि हमलावर कवन रहले से पता नइखे चलल. गोली कैलाश यादव के माथा पर मारल गइल रहे आ उनकर मौत ओहिजे हो गइल. ठाँव पर से खाली खोखा मिलल\nछपरा जिला में ईंटा से कूँच के एगो किसान के हत्या\nसारण जिला के गड़खा इलाका के फेरुसा गांव मे काल्हु देर रात आपसी झगड़ा का चलते एगो संपन्न किसान के ईंटा से कूँच के हत्या कर दिहल गइल. पुलिस से मिलल जानकारी बतावत बा कि फेरुसा गाँव के पैंतालिस साल के शैलेश कुमार सिंह के कुछ दिन पहिले गाँवही के कुछ लोग से भइल रहुवे.\nगाजीपुर टीसन पर ट्रेन से औरत के लाश उतारल गइल\nबिहार से अमृतसर जात 15933 अप डिब्रूगढ अमृतसर एक्सप्रेस के एस वन बोगी का शौचालय में एगो औरत के लाश मिलल. ओकर गरदन कवनो तेज धारदार हथियार से रेतल रहुवे. लाश के उत्तर प्रदेश मे गाजीपुर रेलवे टीसन पर उतार लिहल गइल. राजकीय रेलवे पुलिस बतवलसि कि डिब्रूगढ से बिहार होत अमृतसर जाए वाली 15933\nएक आदमी के गोलीमार के हत्या, हत्यारा के दुकान फुंकाइल\nजौनपुर जिला के खेतासराय इलाका का सोगर गांव मे जमीन लेके भइल झगड़ा में कुछ लोग एक आदमी के गोली मार दिहल, बाद में खिसियाइल लोग हमलावर का घर पर धावा बोल दिहलें आ ओकर बाइक,. ट्रैक्टर, स्कूटर, आ दुकान जरा दिहलें. पुलिस के मुताबिक बत्तीस बरीस के हमजा के हत्या का मामिला में पाँच\nलेनदेन के विवाद मे एक आदमी के खून\nमिर्जापुर जिला के कटरा इलाका में बुध का रात कुछ लोग एगो आदमी के गोली मार के हत्या कर दिहल. पुलिस के कहना बा कि हकोटी गाँव के चिन्टू उर्फ मनीष कुमार सिंह के हत्या धीरज सिंह समेत छह लोग नवीन तिराहा का लगे गोली मार के कर दिहल. एह हत्या का पीछे लेन देन\nकोतवाल के गिरफ्तारी के बात गलत बतवले आईजी मीणा\nपहिले बतावल गइल रहे कि विधायक रह चुकल आ बसपा नेता सीपू सिंह के हत्या का मामिला में कोतवाल के निलंबित कर के गिरफ्तार कर लिहल गइल बा. बाकिर जोनल आईजी जी एल मीणा कहलन कि कोतवाल के पूछताछ खातिर हिरासत में लिहल गइल रहे बाकिर गिरफ्तार नइखे कइल गइल. अब हिरासत में लिहला आ\nआरा में राजद नेता के बेटा के गोली मार दिहल गइल\nभोजपुर जिला के आरा नगर थाना इलाका में राजद जिला इकाई के सचिव मोहम्मद एकराम के बेटा के सोमार के रात गोली मार के मुआ दिहल गइल. मोहम्मद आफताब आलम एगो निकाह में शामिल होखे जात रहल जब धरहरा मठ के नियरा पहिले से घात लगा के बइठल कुछ बदमाश उनुका के गोली मार दिहलन.\nदेवरिया पुलिस एकमा से छह जने के गिरफ्तार कइलसि\nसोमार के देवरिया पुलिस एकमा के हरपुर गाँव आ सिवान जिला के सिसवन नोनिया पट्टी से कुल मिला के छह लोग के पकड़ ले गइल. एह लोग पर देवरिया के एगो लड़िका के अपहरण आ फिरौती वसूलला का बादो हत्या कर देबे के आरोप बा. गिरफ्तार लोग में अंजन तिवारी देवरिया के रामगुलाम टोला के\nलालू यादव के साला के साला के हत्या\nबिहार के मुख्यमंत्री रहल लालू यादव के साला सुभाष यादव के साला पंकज कुमार यादव के लाश आजु मंगल का सबेरे दीघा इलाका में एगो मैदान से बरामद भइल. बाद में पुलिस जब पंकज के डेरा चहुँपल त ओहिजा पंकज के नौकर के लाश मिलल. डेरा पर इहे दु जने रहत रहुवे. एह दुनु के


राउडी रानी – Anjoria\nजीविका फिल्म्स प्रोडक्शन के बैनर तर मधुवेन्द्र पी राय के बनावल आ इकबाल बक्श के निर्देशित फिलिम ‘राउडी रानी’ 12 सितम्बर से बिहार आ झारखण्ड में रिलीज होखे जात बा. मुख्य कलाकार बाड़े रानी चटर्जी, मनोज टाइगर आ अमरीश सिंह. (रामचंद्र यादव) Advertisements\nजीविका फिल्म्स प्रोडक्शन के बैनर तर प्रकाश चन्द्र ए राय के बनावल भोजपुरी फिलिम ‘राउडी रानी’5सितम्बर से बिहार आ झारखण्ड में रिलीज करे के योजना बा. एह फिलिम में राउडी रानी बनल रानी चटर्जी खतरनाक स्टंट करत लउकीहें. अमरीशो सिंह के स्टंट आ रोमांस करत देखल जाई. पहिलापूरा पढ़ीं…\nजीविका फिल्म्स प्रोडक्शन के बैनर तर बनल फिलिम ‘राउडी रानी’ के एडिटिंग पूरा हो गइल बा. एह फिलिम में पहिला बेर अमरीश सिंह आ रानी चटर्जी एक साथ दर्शकन के मनोरंजन करीहें. दुनू जने के कइल खतरनाक स्टंटो देखे के मिली त रानी चटर्जी आ मनोज टाईगर के पुरहर धमालपूरा पढ़ीं…\nभोजपुरी सिनेमा के सबले बड़की अदाकारा रानी चटर्जी फिलिम ‘राउडी रानी’ में डांसिग क्वीन संभावना सेठ का संगे धमाल मचा दीहें. दुनू जनी एगो आयटम गीत में संगे नजर आई. फिलिम में रानी मुख्य भूमिका में बाड़ी. निर्देशक हूवन इकबाल बख्श. त चलीं तइयार हो जाईं रानी चटर्जी के राउडीपूरा पढ़ीं…\n‘राउडी रानी’ के शूटिंग चालू बा\nजीविका फिल्म्स प्रोडक्शन के बैनर में बनत ‘राउडी रानी’ के शूटिंग मुंबई के स्टूडियन में लगातार चलत बा. निर्माता – मधुवेंद्र पी राय, सहनिर्माता – गोपी यादव आ विक्की सिंह, निर्देशक – इकबाल बक्श, मुख्य कलाकार – रानी चटर्जी, अमरीश सिंह, मनोज टाईगर , अभय कुमार, नेहा तिवारी, वगैरह. (रामचंद्रपूरा पढ़ीं…\nभोजपुरी स्टार नायिका रानी चटर्जी अब राउडी हो गइल बाड़ी. उनकर ई अनेरिया रूप देखे के मिली फिलिम ‘राउडी रानी’ में.एह फिलिम में डबल रोल में आइल रानी चटर्जी एह घरी एकर शूटिंग करे में लागल बाड़ी. रानी के डबल रोल एक्शन आ कॉमेडी करे वाला बा. नायक बनल बाड़नपूरा पढ़ीं…


“बाज़ीगर” के पहिला झलक – Anjoria\nAug 30, 2014 अलीना शेख, पवन सिंह, बाजीगर, रवि किशन, शुभी शर्मा\nतिरुपति बालाजी मोशन्स पिक्चर्स प्रा॰ लि॰ के भोजपुरी फिलिम ‘बाज़ीगर’ के पहिला झलक पिछला दिने जारी क दिहल गइल. जल्दिए रिलीज होखे वाली एह फिलिम में भोजपुरी के दू गो सुपरस्टार अपना अभिनय के बाजीगरी देखइहें. रवि किशन आ पवन सिंह के जोड़ी वाली जतने फिलिम आइल बाडी सँ सगरी सुपर हिट रहल बाड़ी सँ. अबकी ई बारी ‘बाज़ीगर’ के बा.\nनिर्माता पवन सिंह के एह फिलिम के निर्देशक सनोज मिश्रा बहुते बढ़िया से बनवले बाड़न. दर्शकन ला एहमें रोमाँस, एक्शन, ड्रामा सबकुछ देखे के मिली. निर्माता के कहना बा कि बाकी भोजपुरी फिलिमन से अलग बनल एह फिलिम में दर्शक बहुते कुछ नयापन देखीहें.\nमुख्य कलाकारा हउवें रवि किशन, पवन सिंह, शुभी शर्मा, बृजेश त्रिपाठी, अलीना शेख, संजू सोलंकी, कृष्णा कन्चित, सीमा सिंह, पायल कोटंगी, अभिषेक गिरी, राजू रसिया, नीलम पाण्डेय, माधुरी पाण्डेय, सचिन भोसले आ संचिता श्रीवास्तव.\nअलीना शेख एह फिलिम से अपना कैरियर के शुरूआत करत बाड़ी आ फिलिम में रविकिशन के नायिका बनल बाड़ी.\nसह निर्माता शाहनवाज खान, प्रवरसेन येसंबरे अउर अमोल सखरकर, ईपी जीतू सिंह, डीओपी नीतू इक़बाल सिंह, संगीतकार मधुकर आनंद, कोरिओग्राफर कानू मुखर्जी, एक्शन मास्टर हीरालाल यादव आ आर्ट निर्देशक भास्कर तिवारी हउवें.\nOne thought on ““बाज़ीगर” के पहिला झलक”


गरमी से निपटे के उपाय – Anjoria\nMay 30, 2014 अगड़म बगड़म, आलोक पुराणिक\nचुनावी बक-चक से बहरि आ गइल होखीं, त कुछ ठोस, असली मुद्दन के बात क लिहल जाव.\nअगर रउरा बड़का आदमी ना हईं, त गरमी रउरा के सताई.\nवइसे जे बड़का आदमी ना होला, ओकरा के गरमीए का सरदिओ सतावेले.\nनत्थू हवलदारो सतावेला, कल्लू चक्कूबाजो हड़कावेला.\nसे सगरी बवालन आ सवालन के हल एकही बा कि बड़का आदमी बन जाईं. का पूछनी, बड़का आदमी कइसे बनल जाला, अजी अगर हमरा इहे आवत रहीत त का गरमी पर सिरिफ लेखे लिखत रहतीं. स्विटजरलैंड जा के स्विस बैंकन में कुछ ठोस काम ना करत रहतीं.\nबड़का लोग एह सीजन में बर्लिन भा लंदन में भा न्यूयार्क में राष्ट्रीय समस्यन पर अंतरराष्ट्रीय तरीका से बात विचार करेला. बड़का विद्वानन के सेमिनार-भाषण एह सीजन में ठंडा देशन में तय होखत रहेला. छोटका आदमी गरमी के सीजन में हद से हद रायपुर, रोहतक में बइठ के कहत सुनत रहेला कि – ओफ्फो कइसन तिक्खर गरमी बा.\nवइसे ई खाकसार गरमी से निपटे खातिर कुछ उपाय खोज निकलले बा. रउरो देखीं –\nउपाय नंबर एक – सबले पहिले त दुपहरिया बारह बजे घाम में एक घंटा बहरि टहल के आईं. एकरा बाद रउरा घर के गरमी कम लागी. जब घर में गरमी लागे लागे, त बहरि घुमलका याद कर लीं, गरमी अपना आपे कम हो जाई.\nउपाय नंबर दू – साँझि बेरा आइसक्रीम के ठेला लगावल करीं. आइसक्रीम के ठेला लगे गरमी कम लागेला. अब सवाल उठी कि आइसक्रीम के धंधा में कंपटीशन एतना बा कि आइसक्रीम बेचब कइसे. त एकर उपाय ई बा कि कवनो चाट वाला का दोकान का लगे रउरा आपन ठेला लगावल करीं आ अपना अगल-बगल कवनो पानी बेचे वाला के खड़ा जन होखे दीं. चाटवाला से बतिया के ओकरा चाट में मिर्ची दुगूना करवा दीं. लोग चाट खाके पानी मांगे लागी, जवन ओहिजा मिली ना, से जाहिर बा कि रउरा आइसक्रीम के बिक्री चल निकली. आइसक्रीम के ठेला लगवला के एगो फायदा अउर होखी कि राउर इज्जत रूरा बचवन का बीचे बढ़ जाई. लड़िकन का नजर में संसार के सबले सम्मानजनक आ धांसू धंधा बस दूइए गो होला – एक त आइसक्रीम बेचे के, दुसरका चाकलेट बेचे के. हमार बेटी हमरा से हमेशा कहेले कि पापा राउर लक खराब बावे नू, तबहिए त रउऱा आर्टिकल लिखीले, नीमन रहीत, त आइसक्रीम बेचतीं.\nउपाय नंबर तीन – अगर रउरा नियरा कवनो एयरकंडीशंड मल्टीप्लेक्स होखे, त ओहमें सबेरहीं घुस जाईं आ साँझि ले बारी-बारी एह दोकान से ओह दोकान ले घूमत रहीं. का कहनी, कि आसपास के लोग रउरा के घूरे लागी. जी ना! उ लोग अइसन करिए ना पाई. काहे कि उहो लोग त गरमी से बाचे ला एहिजा आइल बा.\nउपाय नंबर चार – टीसन के अपर क्लास वेटिंग रुम के अटेंडेंट से दोस्त साध लीं. कबो-कबो ओहिजो के एयरकंडीशनर काम कर जाला.\nउपाय नंबर पांच – सोचीं कि गरमी से रउरा कतना हजार बचा लिहलीं.\nकइसे, सुनीँं अइसे. हम हर साल सभका के बताइले कि शिमला जात बानी, भा नैनीताल जात बानी. बाकिर जाईं ना, से साहब परियार साल हम शिमला ना जाके करीब दस हजार बचवनी, पर साल नैनीताल ना जाके दस हजार बचवनी. एह साल त हम लमहर हाथ मरले बानी, ऊटी ना जाके करीब बीस हजार बचा लिहनी. एतना बचत सोचिए के कलेजा के ठंडक मिल जाले.\nउपाय नंबर छह – कवनो बड़का आदमी के सार, जीजा, दामाद, साढ़ू, वगैरह बने के स्कोप होखे,त ओकरा के खोजीं. बड़का आदमी स्विटजरलैंड, लंदन अकेले थोड़ही जाले, दू-चार गो चंपुअनो के ले जाले.\nअब चलत बानी, आइसक्रीम के ठेला लगावे के बा, बेटी बहुत देर से हल्ला मचवले बिया.\nआलोक पुराणिक जी कवनो परिचय के मुहताज ना हईं. ईहाँ के सटीक तंज गहिरा ले चोट कर जाले. सतसइया के दोहरे अरु नावक के तीर, देखन में छोटन लगे, घाव करे गंभीर. अँजोरिया पर पहिलहू ईहाँ के अगड़म-बगड़म प्रकाशित होत रहे. बीच में कुछ बाधा का बाद फेरु शुरू बा गुरूदेव के अगड़म-बगड़म.\nफेसबुक पर आलोक पुराणिक जी के पन्ना\n3 thought on “गरमी से निपटे के उपाय”\nAAP BHOJPURI BHI JAANTEY HAIN…WAAH WAAH.\nमाफ करिएगा पंकज जी, यह आलोक जी की रचना का भोजपुरी अनुवाद है जो उनकी अनुमति लेकर किया गया है.\nमस्त बा हो.पुराणिक जी के हम त पहिले से फैन बानी.


मिक्का के गावल पहिला भोजपुरी गीत ‘‘प्रेम युद्ध’’ में – Anjoria\nमिक्का के गावल पहिला भोजपुरी गीत ‘‘प्रेम युद्ध’’ में\nसोम्या प्रोडक्शन प्रा. लि.का बैनर तले बनत भोजपुरी फिल्म ‘प्रेम युद्ध’’ में मिक्का के गावल पहिलका भोजपुरी गीत सुने के मिली. गीत के संगीत निर्देशन अमन श्लोक के बा. एह फिल्म के शूटिंग नवम्बर में भोपाल का विभिन्न लोकेशनन पर करावल जाई. एकर निर्देशन करीहें ‘‘दबंग दामाद’’ फेम विनोद तिवारी.\nनिर्माता सुरेन्द्र पुरी, लेखक संजीत कुमार, गीत अरविंद तिवारी, संगीत अमन श्लोक, छायांकन संजय भूषण पटियाला.\nमुख्य कलाकार – सुदीप पाण्डेय, प्रिया शर्मा, मेघना अरोड़ा, ब्रजेश त्रिपाठी, गोपाल राय, माया यादव, जय प्रकाश सिंह वगैरह


पिए के पड़त हव शौचालय के पानी | Khabar Lahariya (खबर लहरिया)\nखबर लहरिया » पिए के पड़त हव शौचालय के पानी\nपिए के पड़त हव शौचालय के पानी\nजिला वाराणसी, ब्लाक चोलापुर, हाजीपुर बाजार प्राथमिक स्कूल। इहां के स्कूल में हैण्डपम्प आउर शौचालय के सोकता एक जगह हव। जेसे कि हैण्डपम्प से सोकता के पानी आवला। लगभग छः महीना से एही पानी से खाना बनला आउर बच्चन भी एही पानी पी के बीमार पड़त हयन।\nइहां के टीचर राम अवध सिंह, सरस्वती, राजेश कुमार सिंह के कहब हव कि इ पानी पी के बच्चन बीमार पड़त रहलन एही से हमने इ पानी पिए से मना कर देहली। अब बच्चन स्कूल से पांच सौ मीटर दूर से पानी लिया के त पियलन। प्रधान से भी कई बार कहायल। कई लोग लिख के भी ले गइलन लेकिन अभहीं तक कुछ नाहीं भयल।\nप्रधान रामधनी चैहान के कहब हव कि विधायक आउर बी. आर. सी. पर अप्लीकेशन दियाल रहल। बी. आर. सी. से लोग जाँच करे भी आएल रहलन। ओनकर कहब रहल कि हैण्डपम्प पास हो जाई। अगर सोकता भी दूसरे जगह पर बन जात त आराम हो जात। विधायक त्रिराम कें कहब हव कि इ हैण्डपम्प के बारे में हमरे इहां कउनों जानकारी या प्रस्ताव नाहीं आएल हव। अगर हमरे पास लिखल सबुत रही तबहीं हम डी. एम. के दे सकब। बेसिक शिक्षा विभाग के अभय सिंह के कहब हव कि एकरे खातिर जल निगम के प्रस्ताव लिख के देब। इ त जल निगम के उपर हव देखा कब तक होला। चुनाव के माहौल हव देर भी हो सकला।